İran İslam Respublikası prezident seçkilərinə 1636 nəfər qeydiyyata alınıb - Sahar Azeri\nİran İslam Respublikası prezident seçkilərinə 1636 nəfər qeydiyyata alınıb\nİranın seçki qərargahının rəhbəri deyib: 12-ci prezident seçkilərinə namizədlərin qeydiyyatı üçün ayrılan qanuni müddətin sona çatması ilə 1636 nəfər qeydiyyata alınıb.\nİRİB-in verdiyi məlumata görə, İranın seçki qərargahının rəhbəri Əli Əsğər Əhmədi deyib: Qeydiyyata alınanların 137 nəfəri qadın qalan hissəsi isə kişilərdən ibarətdir. O deyib: Qeydiyyata alınanlar 18-92 yaşları arasındadır və 30 ayşın altındakılar çoxluq təşkil edir. Qeydiyyata alınaların 430 nəfəri asprantura diplomuna malikdir. Seçki qərargahının rəhbərinin dediyinə görə qeydiyyata alınmanın sonuncu günü olan dünən üçün 590 nəfər qeydiyyata alınıb.\nİran İslam Respublikası prezidentinin birinci müavini İshaq Cahangiri, Tehran meri Məhəmmədbaqir Qalibaf, Məsləhət Şurasının üzvü Məhəmməd Haşimi də dünən qeydiyyat məntəqəsində namizədliklərini irəli sürüblər.\nİranın seçki qərargahının sədri qeydiyyata alınanlar barədə məlumatların online şəkildə Nigəhban Şurasına göndərildiyini bildirərək deyib: Şura səlahiyyətləri 5 gün ərzində araşdırmalıdır və lazım gələrsə bu müddət daha 5 gün üçün uzaldıla bilər.\nƏli Əsğər Əhmədi deyib: Aprelin 26-27-ci günlərində Nigəhban Şurası tərəfindən namizədlikləri qəbul edilənlərin siyahısının Daxili İşlər Nazirliyinə təqdim olunmasından sonra, başqa sözlə aprelin 28-dən etibarən prezidentliyə namizədlər 20 gün müddətinə təbliğat kampaniyası apara biləcəklər.\nİran İslam Respublikasında 12-ci prezident seçkiləri, şəhər və kənd şuraları seçkiləri ilə eyni gündə 2017-ci il may ayının 19-da keçiriləcək.\nApr 16, 2017 12:18 Asia/Baku


AFAQ XANIMA HÜZNLƏ – Analitik informasiya portalı\nvətaf etməsi xəbərini yenicə eşitdim. “Qara xəbər tez duyulur””- deyirlər. Müəyyən yaşdan sonra ürək səksəkədə, göz intizarda hər zaman qapını döyəcək acı xəbərlərə hazır olduğunu desən də, razılaşmırsan. Və əgər o ANADIRSA… Və o xəbər sənə bacı olan Afaq xanımın adı kimi saf, dərin mədəniyyətindən, abırından doğan mütəvazi körkəmli, ilk tanışlıqdan özünü sevdirən ANAsının acı xəbəridirsə…\nÜzüntümü sözlə ifadə edə biləcək durumda deyiləm. Əsrin ən təhlükəli bəlası ilə qarşı-qarşıya qaldığımız, bir-birimizdən aralı düşdüyümüz qürbəti bizə daha uzaq, daha həsrətli, intizarlı edən bir vaxtda “o taydan” alınan sarsıdıcı ölüm xəbərinin insanda hansı hissi doğuracağının ifadə dilini bilən varsa, söyləsin. Sadəcə qəlb parçalanar, ürək boğazda dayanar, nəfəsin kəsilər, gözündə yaş selə dönər…\nAfaq xanım, əziz bacım, rəfiqəm, sirdaşım, bu gün Mirvari anamızın nəvəsi Nilufərin (Nilufər Şıxlı) doğum gününü təbrik etməyə hazırlaşırdım. Ona 1 Aprelin daha bir yöndən qarşıladığımız “”yanıltma günü “” ilə bağlı duzlu-məzəli təbrik yazmaq istəyim varkən…\nMirvari ananın ölüm xəbərini keşkə “”yanıltma gününün”” ən kobud zarafatı olaydı-deyə dəfələrlə əlimə qələm alıb “İnanmıram!”-nidasıyla yazmaq istəyim vardı…\n← 31 MART AZƏRBAYCANLILARIN SOYQIRIM GÜNÜ ŞƏKİLLƏRDƏ\nDönüşün tarixi nöqtəsi – Kəlbəcər olsaydı →\n04.05.2013 20:04 26.10.2020 16:12 Yenises.ru\t0\n16.04.2018 13:41 26.10.2020 16:11 Yenises.ru\t0


“APA-Economics” qurumun saytında dərc olunan “Mərkəzi icra hakimiyyəti orqanları əməkdaşlarının həvəsləndirilməsi üçün nəzərdə tutulan və həmin orqanların tabeliyində yaradılan fondların vəsaitindən istifadə haqqında hesabatın dərc edilməsi barədə Forma”ya istinadən xəbər verir ki, 1 oktyabr 2017-ci il tarixinə fondun vəsaitlərinin miqdarı 62 mln. 229,99 min manat təşkil edib. 2016-cı ilin yanvarın 1-nə bu rəqəm 57,86 mln. manat olub.\nCari ilin yanvar-sentyabr ayları ərzində fonda daxil olan vəsaitdən 59 mln. 552,392 min manat xərclənib. Nəticədə hesabat dövrünün sonuna fondda qalıq 2 mln. 677,598 min manat təşkil edib.\nXərclərə nəzər saldıqda məlum olur ki, 2 mln. 18,067 min manat ştatda olan işçilərin əmək haqqına, 1 mln. 690,757 min manat ştatdankənar işçilərin əmək haqqına, 28 mln. 866,388 min manat əməyin ödənişi ilə bağlı sair pul ödənişlərinə, 7 mln. 37,916 min manat Dövlət Sosial Müdafiə Fonduna ayırmalara və s. xərclərə yönəlib.


Muxtar Babayevin qurumunda Korrupsiya faktı aşkarlandı – XəbərAl.Az\nMuxtar Babayevin qurumunda Korrupsiya faktı aşkarlandı\nPosted on 09 Sentyabr 2021 09 Sentyabr 2021 Author Xeberal.az\tComment(0)\nHesablama Palatası 2018-2020-ci illərdə dövlət büdcəsindən Ekologiya və Təbii Sərvətlər Nazirliyinə məxsus “Azərbaycan Yaşıllaşdırma və Landşaft Quruluşu” ASC-yə ayrılmış vəsaitlərin auditini aparıb.\nYoxlama nəticəsində məlum olub ki, səhmdar cəmiyyətinin maliyyə fəaliyyəti (funksional fəaliyyət üzrə əvəzsiz əsaslarla dövlət büdcəsindən alınan vəsaitlərin xərclənməsi) prosesində dövlət sifarişləri rəsmiləşdirilmədən, torpaq mülkiyyətçilərinin, istifadəçilərinin və icarəçilərinin sifarişləri olmadan və yaxud onların icazəsi alınmadan yaşıllıqların salınması və yaşıllıqlara xidmət göstərilməsi hallarına yol verilib, sərəncamında olan dövlət əmlakından səmərəli istifadə olunmaması hallarına da rast gəlinib.\nİstirahət zonalarında landşaftın rekreasiya tutumunun müəyyən olunmasında iştirak edilməsi Nizamnamədə fəaliyyət istiqaməti kimi müəyyənləşdirilsə də, auditlə əhatə olunan dövrdə cəmiyyətin bu istiqamətdə fəaliyyəti olmayıb.\nASC-nin tabeliyində dövlət qeydiyyatı ayrıca olmaqla fəaliyyət göstərən 13 hüquqi şəxsin (aktivləri nəqliyyat vasitələrindən ibarət olmaqla ləğvetmə prosesində olan İxtisaslaşmış kompleks mexanizasiya idarəsi istisna olmaqla) aktiv və passivləri 2020-ci ildən etibarən ayrı-ayrılıqda deyil, ASC-nin maliyyə hesabatlarında nəzərə alınıb, həmin hüquqi şəxslərin ləğvi çərçivəsində vergi orqanlarının səlahiyyətlərinə aid edilən vergi ödəyicisi kimi eyniləşdirmə nömrələrinin ləğv olunması prosesi isə auditin keçrildiyi dövrün sonunadək tam başa çatdırılmayıb.\nASC dövlət büdcəsinin vəsaitlərinə olan tələbatın müəyyənləşdirilməsi zamanı Nazirlər Kabinetinin 24.05.2004-cü il tarixli 75 nömrəli qərarı ilə təsdiq edilmiş “Dövlət büdcəsinin tərtibi və icrası Qaydaları”nın 2-ci (2.2-ci) bəndinin tələblərinə tam riayət etməyiş, hesablamalar keçən ilin faktiki və cari ilin gözlənilən xərclərinin həcminə əsaslanmamış və xərclərin (yəni, ASC-nin büdcə gəlirlərinin) artırılması üçün hüquqi əsaslar mövcud olmadan təklif olunmuş proqnoz göstəricilər (layihələr) təsdiq edilmiş tələbatdan artıq müəyyən edilib.\nASC təklif olunmuş tələbatın məbləği ilkin və dürüstləşdirilmiş təyinatların məbləğlərini müxtəlif məzmunlu xərclər üzrə ümumilikdə, müvafiq olaraq 2018-ci ildə 2,2 dəfə (9 691 934 manat) və 94,2% (8 698 840 manat), 2019-cu ildə 40,8% (2 885 545 manat) və 35,1% (2 585 545 manat), 2020-ci ildə isə 15,4% (1 195 786 manat) və 20% (1 495 786 manat) səviyyəsində üstələyib.\nPrezidentin qlobal təşəbbüsü və bəşəri bəlaya qarşı mübarizə modeli — TƏHLİL\nÖtən gün Prezident İlham Əliyevin təşəbbüsü ilə dünya ölkələri ümumi bəlaya qarşı birgə mübarizəni müzakirə edib. Bunun Azərbaycan, eləcə də bütün dünya üçün tarixi hadisə olduğunu deyə bilərik. Çünki COVİD-19 pandemiyası ümumbəşəri bəlaya çevriləndə böyük ölkələr “özünəqapanma” yolunu seçdi və bu bəlaya qarşı heç bir addım atılmadı. Azərbaycan lideri təşəbbüsü ələ alaraq, qlobal model yaratdı. […]\nAvropa Kinoakademiyası ilin ən yaxşı filmini açıqladı – FOTO\nAvropa Kinoakademiyası 2020-ci ilin ən yaxşı filmini açıqlayıb. Danimarkalı rejissor Tomas Vinterberqin “Daha bir dəfə” filmi ilin ən yaxşısı seçilib. Filmdə baş rolu Mads Mikkelson oynayır. Bu barədə Avropa Kinoakademiyasının saytı məlumat yayıb. Qeyd edək ki, sözügedən mükafat 1988-ci ildən mövcuddur.\nFüzuli rayonunda sahə anbarından oldu silah aşkarlanıb. Daxili İşlər Nazirliyinin mətbuat xidmətindən verilən xəbərə görə, Füzuli Rayon Polis Şöbəsinin əməkdaşlarının daxil olmuş məlumat əsasında keçirdikləri əməliyyat tədbiri nəticəsində Mil-Muğan Hidroqovşağının sahə anbarından “TOZ-8” markalı ov tüfəngi tapılaraq götürülüb. Araşdırma aparılır.\nMilli Məcilisin “lal” Deputatları- Kimlər yatır?


Vikipediya:Həftənin yaxşı məqaləsi/14. Həftə 2018 - Vikipediya\nVikipediya:Həftənin yaxşı məqaləsi/14. Həftə 2018\nMəhkəmədən sonra Miltiad Afinanın ən nüfuzlu siyasətçilərindən biri oldu. E.ə. 490-cı ildə Miltiad strateqlər kollegiyasına seçildi. Həmin ildə Dara Afinanın fəthi üçün Egey dənizinə ekspedisiya göndərdi Fars taktikası ilə tanış olan Miltiad hərbi şuranı razı saldı ki, farslarla döyüş açıq çöldə baş versin. Başqa strateqlərin könüllü razılaşmaları sayəsində o, qoşunlar üzərində baş komandanlığı əlinə keçirtdi. Miltiad qoşunun mövqeyesinin bütün üstünlüklərindən istifadə etdi və güclü basqınla farsları sarsıdaraq, Marafon döyüşündə onlar üzərində qələbə qazandı. Növbəti ildə Miltiad Kiklad adaları üzərinə yürüşə başlamağı təklif etdi. Onun başçılığı altında Afinalılar Paros adasını mühasirəyə aldılar, amma blokada uğursuzluqla bitdi. Miltiadın özü yaralandı və heç bir nəticəyə nail olmadan Afinaya qayıtdı. O, "xalqı aldatmaqda" ittiham olundu və 50 talant cərimə cəzasına məhkum edildi. Hadisələrdən az sonra Paros adasının dövrəyə alınması zamanı əldə etdiyi yaralarından vəfat etdi.\nMənbə — "https://az.wikipedia.org/w/index.php?title=Vikipediya:Həftənin_yaxşı_məqaləsi/14._Həftə_2018&oldid=4560845"\nVikipediya:Həftənin yaxşı məqalələri\nBu səhifə sonuncu dəfə 13 yanvar 2019 tarixində, saat 14:41-də redaktə edilib.


Cəfər Cabbarlı və milli maarifçilik – Turkustan.info\n30 Noyabr 2020 02:17\nCəfər Cabbarlı və milli maarifçilik\n28 İyul 2020 12:47\ndosent, fəlsəfə üzrə fəlsəfə doktoru\nAzərbaycan mütəfəkkiri Cəfər Cabbarlı (1899-1934) Xızıda anadan olmuş, 1905-1908-ci illərdə Bakıda 7-ci rus-tatar məktəbində, 1909-1915-cü illərdə isə Alekseyev adına 3-cü ali-ibtidai məktəbdə təhsil almışdır. 12 yaşından, yəni 1911-ci ildən etibarən mətbuatda çıxış etməyə başlayan Cabbarlı 1915-ci ildə Bakı Sənaye Məktəbinin elektromexanika şöbəsinə daxil omuşdur.\nCümhuriyyət dövründə Cabbarlı “Azərbaycan” qəzetində tərcüməçlik fəaliyyəti ilə yanaşı, Parlament aparatında stenoqrafçılıq etmişdir. 1920-ci il 27 aprel işğalından sonra Cababrlı gizli fəaliyyətə keçən Müsavat Partiyasının MK-nın baş katibi seçilmişdir. Həmin il Bakı Dövlət Universitetinin tibb fakültəsinə daxil olan Cabbarlı “Kommunist” qəzetində və Ərzaq Komissarlığında tərcüməçi, Azərbaycan SSR MİK-də stenoqrafçı işləmişdir. 1923-cü ilin iyunun 16-da C.Cabbarlı Seyid Hüseynlə birlikdə həbs edilmişdir. 1923-cü ilin avqustunda “Müsavat”ın özünü buraxması barədə bolşeviklər tərəfindən yazılıb müsavatçıların adından yayınlanan bəyanatdan sonra Cababrlı və digər müsavatçılar həbsdən azad olunmuşlar.\nBu hadisədən sonra Bakı Dövlət Universitetindən xaric olunan Cababrlı 1923-cü ilin sentyabrında Türk Teatro Məktəbinə daxil olunmuşdur. Ancaq yaxın silahdaşı M.B.Məhəmmədzadənin Bakıdan qaçması və gizli “İstiqlal” qəzeti mətbəəsinin aşkar edilməsindən dolayı 1923-cü ilin oktyabrın 5-də Cabbarlı yenidən həbs olunmuşdur. Ancaq çox keçmədən Cababrlı oktyabrın 30-da həbsxanadan azadlığa buraxılmış və bundan sonra daha çox tərcüməçiliklə məşğul olmuş, bir sıra yeni əsərlər yazmışdır. O, 1934-cü ildə Bakıda vəfat etmişdir.\nOnun əsas əsərləri aşağıdakılardır: “Qız qalası”, “Ədirnə fəthi”, “Od gəlini”, “Nəsrəddin şah”, “Ulduz”, “Aydın”, “Yaşar”, “Sevil”, Almaz”, “1905-ci ildə” və b.\nİlk dövrlərdə daha çox milli maarifçiliklə məşğul olan Cabbarlı üçün islamlıqla millətin tərəqqisi eyni anlamı ifadə etmişdir. Bu mənada, əgər İslam dünyası tənəzzül içindədirsə, eyni sözləri Türk aləminə də aid etmək lazımdır. Mütəfəkkir bu baxımdan yazırdı ki, Türk-İslam aləminin bir tərəfində eyş-işrət hökm sürdüyü zaman, digər tərəfində müsəlmanların fəryadı ərşə ucalırsa, buna biganə qalmaq mümkün deyildir. Çünki nə Türk millətinin əxlaqında, adət-ənənələrində, nə də İslamın qayda-qanunlarında bu cür biganəlik olmamışdır. Cabbarlı yazırdı:\nBular deyilmi bəşər, ya deyilmi bir islam?!\nÜrəyimiz, ah, nasıl parçalanmayır da tamam?\nO vəhşi dalğaların ortasında dindaşımız,\nZəlalət içrə ölür ac, zəlil qardaşımız!…\nBiz isə eyd eyləyib, işrətə qiyam edərik,\nBütün-bütün gecəni eyşlə tamam edərik.\nGöz aç, sən ey özünə söyləyən müsəlmanəm!\nGöz aç, sən ey bağıran mən də əhli-Quranəm!\nGöz aç, sən ey danışan həşrdən-qiyamətdən!\nGöz aç, sən ey əbədi dəm vuran səxavətdən!\nCabbarlı doğru qeyd edirdi ki, əsil müsəlman Quranda da buyurulduğu kimi, “müsəlmanlar qardaşdırlar” prinsipinə əməl edərək din qardaşına əl tutan, onun imdadına yetən və ona dayaq duran kəsdir. Yoxsa, adı müsəlman olub, ancaq dindaşlarına heç bir yardımı dəyməyən, əksinə, başqa dinə etiqad edənlərin (ingilislərin, fransızların və b.) yanında İslama xələl gətirənlər, saxta müsəlman¬dırlar. Bu cür saxta müsəlmanların əməlləri də şəriətə tamamilə ziddir. Bu baxımdan Cabbarlı hesab edirdi ki, indi əsil möminlə saxta möminin aşkarlanması mənasında imtahan zamanıdır:\nXaneyi-millət xarab olmaqda, imdad istəyir.\nEy ucaldan təqi-ərşə fəxr ilə kaşanələr!\nNerdədir “əl mömininə ixvətin” ayatı bəs?\nEy özün islamə daxil eyləyən biganələr!\nEy özün mömin bilənlər, imtəhan meydanıdır,\nQəlbiniz amalını etsin sübut amalınızı.\nCabbarlı yazırdı ki, Allahın müqəddəs kitabı Qurani-Kərim də, onun ilk təbliğatçısı Məhəmməd peyğəmbər də zülmə qarşı olmuş, ədalətliliyi və bərabərliyi müdafiə etmişdir:\nBu zəlalət ərsəsində cismi-millət bisipər,\nTiqi-cəladdi-əcəl rədi-sima tək rəşədar.\nZülm ilə pamal olur millət, siz eyd etməkdəsiz.\nHökmi-Quran böylədirmi, söylə, ey biəğniya?\nÜmumiyyətlə, Azərbaycan Türk aydınına görə, əsas problem əhalinin əksəriyyətinin cahil və avam olması deyil, onun “intelligent”, üləma adlanan qisminin nə millətinin adət-ənənələrindən, nə də şəriət qanunlarından doğru-dürüst xəbərlərinin olmamasıdır. Çünki müsəlmanların avam və cahil qismi elm və bilikdən uzaq olsalar da, heç olmazsa milli və dini dəyərlərə sadiqdirlər. Doğrudur, onların milli və dini dəyərlərə sadiqliyi kor-koranə xarkater daşıyır, ancaq yenə də onlar İslam qayda-qanunlarına hörmətlə yanaşır, digər xoşagəlməz əməllərlə məşğul olmurlar. Lakin bunu, “intelligentlər”, üləmalar haqqında demək mümkün deyildir. Cabbarlı yazırdı:\nAlim olubdu bəzisi, yasin oxur babasına,\nKülçə görən kimi alıb, tez bürüyür əbasına,\nBir baxınız bu yazığın başda olan havasına,\nMülki-cahanı tullayıb, özgə diyarı gözləyir,\nBaği-behişti istəyib, çeşmi-xumarı gözləyir.\nDeməli, müsəlmanın hər təhsil alanı sözün əsil mənasında, millətə və dinə xidmət yolunu seçmir. Hətta onlardan elələri tapılır ki, aldıqları biliyi və təhsili millətin, islamın tərəqqisinə deyil, şəxsi maraqları naminə xalqın zərərinə istifadə edirlər. Bunu dərindən anlayan Cabbarlı hesab edirdi ki, həmin “intelligentlər” milləti qəflət yuxusundan oyatmaq əvəzinə, bir aciz müsəlman görən kimi onu bizləməklə məşğul olurlar. Bu işdə isə onlara yalançı ruhanilər, din xadimləri yoldaşlıq edirlər. Çünki İslamın adından çıxış edən bir çox “din xadimləri” xalqın oyanmamasında, cahil və avam qalmasında “intelligentlər”dən daha çox maraqlıdırlar:\nSalma səs, xalqı oyatma, iş düşər çox əngələ,\nBərk yatıb islam, oyanmaz yerlər etsə zəlzələ.\nLayla çal qoy bir bir qədər yatsın, uşaqdır çün hələ,\nBöylə dövran lap qiyamət qopsa da düşməz ələ.\nGündə on beş yerdə ehsan, mən bilim qoy, bir də sən,\nLayla çal, yatsın müsəlman, mən bilim qoy, bir də sən.\nHəmin dördə iş-gücləri müsəlmanlara yalnız dini mövhumat və xurafatı təbliğ edən mollaları və axundları tənqid edən Cabbarlı yazırdı ki, yalançı şəriət qanunları, hədislərlə islam dünyasının oyanması mümkün deyildir. O, yazırdı:\nAləmi-islamə bax! Bir yanda işrət bərqərar,\nBir tərəf fəryadə guş et, gör qurulmuş matəmi.\nOnun fikrincə, nə vaxta qədər ki, İslamın qayda-qanunlarını əsil elm adamları müsəlmanlara öyrətməyəcəklər Türk-İslam dünya¬sındakı tənəzzül davam edəcək, Quran yalnız müqəddəs bir kitab kimi evlərimizdə toz basmış halda qalacaqdır. O, yazırdı:\nSöylə mövhumatı, Adəmdən tutub bu əsrədək,\nVaxtımız çoxdur hədisbazlıqdan ötrü həsr edək.\nXəlqin əqlini çaşdıraq, vardırsa bir az, kəsr edək.\nDöndərib bu sayədə köhnə komanı qəsr edək.\nToz tutarsa evdə Quran, mən bilim qoy, bir də sən.\nDeməli, yalançı ruhanilərin məqsədi heç də xalqı oyatmaq deyil, əksinə qəflət yuxusunda saxlamaqdır. Bunun nəticəsidir ki, məscid deyiləndə Allahın evi deyil, yalançı axundların və mollaların qazanc yeri başa düşülür. Ona görə də müsəlmanların çoxu artıq məscidlərə getmək belə istəmir, bununla da Allahın evləri boş qalır və qapısından qıfıllar asılır. Cabbarlı yazırdı: “Bən öylə bilirdim: orucluq ayı, ehya günü, günorta vəqti, böylə bir gündə məscid açılmamış, nə vəxt açılacaqdır? Müxtəsər, gəlib məscid həyətinə daxil oldum. Hər nə qədər axtardımsa, bir damcı su tapmadım, öz-özümə dedim: yəqin hər kəs öz evində dəstamaz alıb gəlir. Məscidə tərəf baxıb gördüm: Paho… məscid bağlı! Qapısında da bir dənə zorba, paslı qıfıl var!”. Çünki yalançı mollaları,axundları maraqlandıran Allah evinin boş qalıb-qalmaması deyil, öz şəxsi mənafeləridir. Onlar öz maraqları üçün min dona girməyə, min fitnə törətməyə, min hiylə qurmağa, bir sözlə istənilən yolla qardaş adlandırdıqları müsəlman dindaşlarını soymağa hazırdırlar:\nİç gündə şərabı, gələ ta cisminə bir can;\nVur gündə qumarı, boşala kisəvü həmyan.\nİxvanını aldat, pulunu al, qoy ol giryan;\nBidətlərini axıra vur, olma peşiman,\nİslamı dağıt, ol yenə də pak müsəlman.\nQoy başına əmmamə, gedib Molla Cavad ol!\nŞad ol, yenə şad dol, yenə şad dol, yenə şad dol!\nEyvah ki, axırda peşiman olacaqsan!\nBütün bunlardan sonra Cəfər bəy yenə də ümid edirdi ki, islam dünyası yuxudan oyanacaq və işıqlı günlərə qovuşacaqır. Başqa sözlə, islam millətləri, müsəlmanlar aralarındakı ədavət daşlarını tullayıb, məzhəb aryılıqlarına son verib bir-birlərinə sözün həqiqi mənasında qardaş olacaqlar. Əks təqdirdə, Cabbarlını təbirincə desək, çox keçməz islam millətləri tamamilə xar olar və başqa dinə qulluq edən millətlərin əsarəti altına düşər:\nQıl nəzər ətrafa, görərsən o dəm:\nMilləti-islam qoyun tək yatıb;\nQarətü qətlə verib öz fikrini,\nQeyrəti namusu kökündən atıb,\nİrzü həyavü ədəbin cümləsin\nCifeyi dünyayə satıbdır, satıb.\nBöylə keçərsə əgər on səkkiz il,\nMillətimiz xar olacaq, yoxsa yox?\nBu yuxudan, bilmirəm, islamiyan\nBir kərə bidar olacaq, yoxsa yox?\nCəfər Cabbarlının bir əsr öncə islam millətlərinin sosial-siyasi və mədəni vəziyyəti ilə bağlı dedikləri, bu gün də öz aktuallığını qoruyub saxlayır. Doğrudur, 20-ci əsrin əvvəllərində baş verənlərlə müqayisədə bu gün islam dünyasında müəyyən bir irəliləyiş vardır, ancaq bu yetərli səviyyədə deyildir. Belə ki, müasir dövrdə də bir çox yeniliklərin müəllifi islam dünyası deyil, daha çox Avropa və Uzaq Şərq ölkələridir. Üstəlik dünyada baş verən dəyişikliklərdən son xəbər tutan, yaxud da bu dəyişikliklərə axırıncı uyğunlaşmaq istəyən islam dünyasıdır. Çünki islam dünyası özü bir elm beşiyi olduğu halda, elmdən və təhsildən, hürriyyət və azadlıqlardan uzaq qalmışdır. Cabbarlının təbirincə desək, qeyri millətlər elmə könül verdikləri halda, müsəlmanlar hələ də “mürgüləyir”:\nTapdı səadət yolunu qeyrilər\nElmə könül vermək ilə hər zaman.\nLeyk müsəlman hələ də mürgülər.\nDurmağa da zərrəcə yoxdur güman.\nRəmlə baxanda belə məlum olur:\nÇox yatacaqdır hələ islamiyan.\nSonra ayıldıqda, bunu bilmirəm\nLaiyqi-kandar olacaq, yoxsa yox?\nBu yuxudan, milləti-islamiyan\nGeri “İnformasiya təhlükəsizliyi sabitliyinin ən mühüm şərtlərindəndir” -Həbib Misirov\nİrəli Mahirə Əmirhüseynova: Sosial şəbəkələrdə cəbhədəki kimi güclü, bütöv, əzmli olaq


Torpaqlarımızın bütövlüyü uğrunda gedən döyüşlərdə qəhrəmancasına şəhid olan İsmayıllı rayon Ağbulaq kənd sakini tank komandiri Yusifov Ramil Mürşüd oğlunun doğum günü kənd qəbristanlığındakı məzarı yanında anılıb. Rayon icra hakimiyyətinin məsul əməkdaşları, Səfərbərlik və Hərbi Xidmətə Çağırış üzrə Dövlət Xidmətinin İsmayıllı rayon şöbəsinin, Gənclər və İdman idarəsinin əməkdaşları, şəhidin yaxınları, kənd sakinləri mövcud pandemiya qaydaları gözlənilməklə şəhidin məzarını ziyarət ediblər. Şəhidin ailə üzvlərinə başsağlığı verilib, ruhuna dualar oxunub. Ağbulaq və Qoşakənd kənd məktəbinin şagirdləri şəhid Ramilə həsr etdikləri şeirləri səsləndiriblər.\nYaşasaydı Ramilin 43 yaşı olacaqdı. O, 1978-ci ildə İsmayıllı rayonunun Ağbulaq kəndində anadan olub. 43 illik ömrünün 24 ilinin Azərbaycan ordusuna həsr edib. Azərbaycan Ordusunun baş giziri olan Ramil Yusifov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Murovdağ istiqamətində gedən döyüşlərdə iştirak edib. Ramil Yusifov oktyabrın 4-də Murovdağ döyüşləri zamanı şəhidlik zirvəsinə ucalmışdır.\nAzərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Ramil Yusifov ölümündən sonra “Vətən uğrunda” medalı ilə təltif edilib. Dövlət tərəfindən şəhidin ailəsi Bakı şəhərində mənzillə təmin olunmuşdur. Ailəli olan şəhidimizin Vətənə əmanət iki oğul övladı qalıb.\nŞəhid #RamilYusifov #İsmayıllı #Ağbulaq #ismayilli #Azərbaycan #Azerbaycan #Qəhrəman\nOn 24 Aprel 2021\nPrevious Postİsmayıllı Rayon İcra Hakimiyyətində 2 yeni təyinat olub\nNext Postİsmayıllıda maarifləndirmə tədbirləri davam etdirilir


Kompüterinizdə ICQ Messenger quraşdırın\nSon bir neçə il ərzində mesajlaşma proqramları real bir bum yaşayır: demək olar ki, Skype, WhatsApp və ya Telegramı istifadə etməyən bir istifadəçi tapa bilməzlər. Bir çoxu artıq ilk ani mesajlaşma proqramlarından birini unutmağı bacardı - ICQ - ancaq "böyük üç" üçün yaxşı bir alternativ olmağı da davam etdirir.\nICQ nömrənizi necə tapmaq olar\nHal-hazırda, yaxşı köhnə ICQ messenger yenidən məşhur olur. Bunun əsas səbəbi təhlükəsizlik, livechat, ifadələr və s. İlə bağlı çoxsaylı yeniliklərdir. Və bu gün, hər bir ICQ istifadəçisi şəxsi nömrəsini bilmək üçün artıq olmaz (burada UIN adlanır).\nICQ simgesini işarələyən məktub - biz problemi həll edirik\nICQ-in yeni versiyalarında çoxlu yeniliklər olduğu halda, ICQ inkişafı köhnə "günahlardan" xilas ola bilmədi. Onlardan biri, messengerin quraşdırma versiyasında hər hansı bir problem barədə bildirişlərin anlaşılmaz bir sistemidir. Ümumiyyətlə, istifadəçi ICQ simgesinin üzərinə işarəsi olan məktubunu görür və bu barədə bir şey edə bilməz.\nBir ICQ hesabını necə silmək olar?\nICQ messenger yenidən populyar olmasına baxmayaraq, bəzən bir istifadəçi hesabını silmək istəməsi halları olur. Bu, əsasən, ICQ-in yeni versiyasını yaratarkən developers tərəfindən edilən bəzi çatışmazlıqlardır. Bəziləri sadəcə yeni bir interfeys və ya bu messengerin digər nüanslarını sevmirlər.\n"ICQ müştəri köhnəlmiş və etibarsız" mesajı ilə nə edilsin\nBəzi hallarda, ICQ başladarkən, bir istifadəçi ekranda aşağıdakı məzmunda bir mesajı görə bilərsiniz: "Sizin ICQ müştəri köhnəlmişdir və təhlükəsiz deyil." Belə mesajın yaranmasının səbəbi yalnız bir - ICQ-ın köhnə versiyasıdır. Bu mesaj hazırda kompüterinizdə quraşdırılmış versiyasını istifadə etmək təhlükəsiz olmadığını göstərir.\nICQ işi ilə bağlı problemlər\nRusiyada ən məşhur peyğəmbərlərin əfsanəvi olmağından asılı olmayaraq, bu, bir proqram olduğunu və bu səbəbdən uğursuzluqların tipik olduğunu inkar etmir. Əlbəttə ki, problemləri həll etmək lazımdır, tercihen dərhal və gecikmədən. ICQ Arızası ICQ olduqca köhnəlmiş kod arxitekturası ilə nisbətən sadə bir xəbərdardır.\nICQ-da qeydiyyatdan keçmək necədir\nİndi tanış olan ICQ messenger yeni bir gəncliyi yaşayır. Çox sayda pulsuz smile və etiket, canlı söhbət və daha çox daxil olmaqla, daha çox xüsusiyyətləri və maraqlı xüsusiyyətləri vardır. Həm də qeyd etmək lazımdır ki, developers təhlükəsizlikə böyük diqqət yetirirlər. İndi ICQ-də hər şey SMS mesajı ilə təsdiqlənmişdir, onsuz da hörmət məsələsi.\nICQ-da Password Recovery - ətraflı təlimat\nBəzən istifadəçi ICQ-da şifrəsini bərpa etməsi lazım olan hallar var. Tez-tez bu vəziyyət, istifadəçi uzun müddət bu instant messengerə daxil olmamış olması səbəbindən ICQdan parolunu unutduqda meydana gəlir. Şifrəni ICQ-dan geri qaytarmağın səbəbi nə olursa olsun, bu vəzifəni yerinə yetirmək üçün yalnız bir təlimat var.\nICQ-də yazışmanın tarixi harada\nMüasir sosial şəbəkələr və Instant messengers uzun istifadəçilər bütün serverlərin onların yazışmaları var. ICQ bu barədə pıçılda bilməz. Beləliklə kimsə ilə yazışmanın tarixini tapmaq üçün kompüterin yaddaşına daxil etməlisiniz. ICQ yazışmalarının və əlaqəli peyğəmbərlərin tarixinin saxlanılması hələ də istifadəçilərin kompüterinə yazışmalar tarixini saxlayır.\nInviz üçün ICQ-i necə yoxlamaq olar\nBu gün ICQ daha getdikcə populyarlaşır və digər populyar ani peyğəmbərlərin eyni xüsusiyyətləri vardır. Onlardan biri invizable. Bunun anlamı, şəxsin ICQ başladıldığı ancaq qalanları online olaraq görməyəcək. Onlara görə ICQ görünməz kimi görünür.\nhttps://termotools.com az.termotools.com © ICQ 2020


“MediaTek Dimensity 1000L” çipi ilə təchiz edilən “Oppo” smartfonu nümayiş olunub\n19:17 4 Yanvar 2020\n"Oppo" şirkəti Çində yeni "Reno3 Pro" və "Reno3" smartfonlarını təqdim edib. Birinci model "Snapdragon 765G" prosessoru ilə işləyir, ikincisi isə dünyada ilk dəfə özündə dörd "Cortex-A77" və dörd "Cortex-A55" nüvəsini birləşdirən "MediaTek Dimensity 1000L" çipi ilə təchiz edilib (hər iki smartfon beşinci nəsil mobil rabitə şəbəkəsini dəstəkləyir).\nilli.Az ictnews.az-a istinadən bildirir ki, "Reno3 Pro" modeli 6,5 düymlük "OLED" ekranla təchiz olunub. Arxa panelində dörd kamera yerləşən qurğu "ColorOS 7" interfeysli "Android 10" əməliyyat sisteminin idarəetməsi ilə işləyir. Akkumulyator tutumu 4 025 milliamper/saat təşkil edir.\n"Reno3" modeli də 6,5 düymlük "OLED" ekrana malikdir. Qurğunun əsas kamerası 64 meqapiksellidir. Qrafik prosessor qismində "Mali-G77" çıxış edir. Modellərin akkumulyator tutumları da eynidir (4 025 milliamper/saat).\nXəbərin orijinal ünvanı: https://news.milli.az/interest/814387.html\nMediaTek Dimensity 1000L çipi təchiz edilən Oppo smartfonu nümayiş olunub\nGənc aktyor ən dəblilər arasında - FOTO\n19 Yanvar 2020 21:32\n19 Yanvar 2020 21:26


Dabo və Mustivar "Neftçi"ninin düşərgəsini tərk etdi - SƏBƏB\nTürkiyədə yeni mövsümün hazırlığını davam etdirən "Neftçi"nin iki üzvü müalicə məqsədilə müvəqqəti olaraq düşərgəni tərk edib. Bu barədə Lent.az "Neftçi" FK-nın saytına istinadən bildirir.\nMəlumata görə, bunlar məşqlərdə ayaq əzələsində yüngül zədə alan Baqali Dabo və Haiti millisinin təlim-məşq toplanışından zədə səbəbindən yarımçıq geri dönən Soni Mustivardır.\nHər iki futbolçu ən qısa zamanda komandaya qoşulmaları və Avropa Liqasının birinci mərhələsindəki oyunlara hazır olmaları üçün İtaliyaya göndərilib. Onların xüsusi klinikada müalicə alaraq, tez bir vaxtda sağlamlıqlarına qovuşmaları üçün həkimlərin rəyi əsasında bu addım atılıb.\nQeyd edk ki, "Neftçi” iyunun 20-si, 25-i və 30-da yoxlama görüşü keçirəcək. Komandanın sınaq matçlarındakı rəqibləri ayın 20-də "SKA-Xabarovsk” (Rusiya), 30-da isə "Vorskla” (Ukrayna) olacaq. Ayın 25-dəki rəqib haqda ən qısa zamanda məlumat veriləcək. İyulun 1-i axşam saatlarında vətənə qayıdacaq komanda üzvləri iki günlük istirahətdən sonra Avropa Liqasının birinci mərhələsindəki oyunların hazırlığına başlayacaq.\nAvropa birinciliyində uğur qazanan taekvondoçularla görüş keçirilib


Yeməli göbələklərin bir qisminin sağlamlığa təhlükəsi üzə çıxdı - Yeni Gəncə\n“Göbələklərin dərman xüsusiyyətlərini artırmaq üçün onları yığırıqsa, göbələk nə qədər yaşlı olsa, başı nə qədər geniş olarsa, tərkibinə faydalı olan hər şeyi o qədər çox yığar. Amma qastronomiya məqsədləri üçün bunun tam əksinə yönəlmək lazımdır. Göbələk nə qədər gəncdirsə, o qədər kiçik, başının kənarları daha güclü yapışqan, daha da cəlbedicidir”, – Mixail Vişnevski “Sputnik” radiosuna deyib.\n“Göbələk zərər verə bilməsi üçün köhnə, həşəratların sürfələri tərəfindən yeyilməlidir. Heç bir göbələk toplayanın sadəcə onu bir səbətə qoymaq ağlına gəlməz. Təbii iyrənmə çürük qurdlu göbələyi götürməyə icazə verməyəcək”, – bioloq deyib.


İndi ki, ilahin mənası aydın oldu, zikr olunan ayənin mənası məlum olur ki, Qiyamətə qədər bu xitab ümumidir: məgər özünüz üçün məbudlarınız qərar verdiyiniz bunlarda bir şey varmıdır ki, onun xatirinə ibadət edirsiniz. Ey mənpərəstlər, ey inəkpərəstlər, ey qadınpərəstlər, ey cəh-cəlalpərəstlər. Məgər bunların ibadət olunmağa, pərəstiş olunmağa ləyaqətləri varmı? Nə üçün özünüz kimi, yaxud özünüzdən də alçaq olan məxluqların müqabilində zəlil olursunuz? Məgər bilmirsiniz ki, Allah sənin işini ona-buna yalvarışla və yaltaqlanmaq olmadan düzəldə bilər. Həmçinin, Allahdan başqa özünə məbud seçdiyin şeylərin sənə nə kimi şərafəti vardır? Onun malik olduğu əql, göz, qulaq və s. əzalar səndə də vardır; əgər onlar sənin hər hansı bir müşkülünə nicat vermək üçün, bağışlanmaq üçün vasitə olsalar, onların da hamısı öz növbəsində Allaha qayıdır. Yəni, əgər Allah istəsə, hər hansı bir məxluqun vasitəsi ilə sənin işini düzəldəcəkdir. Yox, əgər istəməsə, ən güclü fərdlər belə bu işi yerinə yetirməkdə aciz qalacaqlar. Bütün bu işlərin hamısı Allahdandır ki, məxluqatın vasitəsi ilə icra olunur.\nAbbasi xəlifələrinin biri Bağdad körpüsünün yanından keçəndə zahirdə sultan oğluna oxşayan bir dilənçini gördü. Amma onun paltarları dilənçi paltarlarına oxşamırdı. Bu barədə maraqlandıqdan sonra məlum oldu ki, əvvəlki xəlifənin oğludur. Onun halından riqqətə gəldi və yüz qızıl əşrəfi pulu ona verib dedi ki, bu sərmayəni götür və daha dilənçilik etmə! Qayıdanda yenidən gördü ki, həmin şəxs orada oturmuş, dilənçilik edir. Soruşdu: Məgər sənə yüz əşrəfi vermədim? Dedi: Əşrəfiləri cibimə qoymaq istəyəndə çaya düşdü. Xəlifə elə oradaca iqrar etdi ki, Allahın istəmədiyi bir iş heç vaxt baş tutmaz. Yəni fəqir olmasını istədiyi bir şəxsi sultan da zəngin edə bilməz.\nAlimlərdən biri can üstündə olanda dövrün xəlifəsi ona baş çəkməyə gedir. Bu böyük alimin yatağının kənarında oturanda deyir ki, neçə övladın varsa, icazənlə onları mənə həvalə et. Yəni onların həyatının idarə olunmasının başçılığı mənim öhdəmdə olsun. Bu böyük şəxsiyyətli alim sükut edib heç nə demir. Üç kərə təkrar etdikdən sonra alim deyir ki, mən öz Allahımdan xəcalət çəkirəm ki, öz övladlarımı Ondan başqasına tapşırım. Sultan da onun bəndələrindən biridir. Gərək övladı elə şəxsə tapşırasan ki, əbədi olaraq qalsın. Əgər Allah öz lütf nəzərini bir kəsdən kəssə, hətta ona verdiyi pul da heç bir ehtiyacını təmin etməz və yarasını sağaltmaz. Ola bilsin ki, çox varlı-dövlətli olan şəxslər əlacı olmayan xəstəliklərə düçar olub acından ölsünlər.\nBu surədəki 15-ci sual ilzami sual, yəni cavabı hər aqil şəxsin yanında Allah Taalanın sözünü təsdiq etməkdən ibarətdir. Birinci ayədən axırıncı ayəyə qədər. Amma bu bədbəxt və ürəkləri qəsavət bağlamış camaat bu Allahın kəlamını qəbul etmək istəmədilər. Hədisdə var ki, Qiyamətdə Əbu Cəhl bir quyuda olacaqdır. Peyğəmbəri Əkrəmin gəlişinin xəbərini ona verəndə, deyəcək ki, mənim üstümə bir daş salın ki, gözüm onu görməsin. Deyirlər, Peyğəmbər şəfaət etmək istəyəcək, Əbu Cəhl cavab verəcək ki, istəmirəm. Müşriklərin Peyğəmbərlə o qədər inadlı kinləri var idi ki, əvvəllər Peyğəmbərə deyirdilər ki, əgər düz deyirsənsə, elə et ki, asimandan bir daş parçası düşsün və bizi həlak etsin. Allah buyurur:\n"Əgər asimandan bir daş parçasının gəldiyini görsəydilər, deyəcəkdilər ki, buludlar sıxlaşıb bu hala düşmüşdür.”\nÜmumiyyətlə, heç vaxt aləmlərin Allahına etiqadlı olmağa hazır olmadılar. Onların gözləri yalnız zahiri səbəbləri görürdü. Məsələn, əgər hər hansı vaxt zəlzələ baş versəydi, yaxud şiddətli tufan, sel vasitəsi ilə müxtəlif dağıntılar baş versə, öldürücü ildırım çaxsa, deyəcəkdilər ki, bunların hamısı yerin yuxarılarının sıxılmasının, yaxud təbiətin qəzəbinin nəticəsidir. Fikirləşmirdilər ki, yer kürəsində olan ən kiçik iş belə Allahın istəyi və icazəsi ilədir, onun Xaliqinin icazəsi olmadan baş verməyəcəkdir ki, bunun səbəbilə ilahi əzabdan və qəhrdən qorxsunlar və ona itaətsizlik etməkdən əl çəksinlər.\n"Səhifeyi-Səccadiyyənin şərhində nəql olunub ki, bir nəfərə ölüm ölüm ayağında "Ədilə” duası oxuyurdular. O isə dua oxumaq yerinə "indi hava soyuqdur və istilik getmişdir” və s. kimi səfeh sözlər deyirdi və bu sözlərlə dünyadan getdi. Xülasə, zahiri səbəblərə diqqət yetirmək olmaz. Bu xəstəliklər ölüm əlamətləridir. İnsan öz fikrini bir yerə yığıb cəm etməlidir.\nHaqq olan mətləbi qəbul etməyən bir şəxsi öldürsən də, yenə də qəbul etməyəcəkdir. İnadkar uşağa hər nə etsəndə mədrəsəyə getməyəcək. Namazı tərk edən adama "namaz qıl” deyəndə, sanki "get o dağı kökündən qopart”, deyirsən. Xülasə, bu ikiayaqlı heyvan o qədər inadkardır ki, heç kəsə tabe olmaq istəmir. Belə olan halda onu gərək öz halına boşlayasan. Vay olsun o xəstənin halına ki, həkim onu boşlaya. Peyğəmbər Allahın vəlisidir. Belə bir vəli camaatı boşlasa, görəsən onlar nə edər? Allah buyurur: onları boşla!\n"Yüs”əqunə” kəlməsinin mənasını iki cür təfsir etmişlər. 1-ci budur ki, Qiyamət gününün saiqəsi-zəlzələsi hər inadkar və boynuyoğunu kiçildib zəlil edər. Hər zərrə möhkəmləşər. Qiyamət, ilahi qəzəbin, qəhrin zühur yeridir. Çox vəhşətlidir. Od kürəsi kimi qızmar, hərarətlidir. Qiyamətin torpağı Möminin ayaqları altında sərin, kafirin ayaqları altında od yaradır. Qiyamətin torpağının şüuru vardır. Möminlə kafir arasında fərq qoyur. Necə ki, Nil çayından Bəni İsrail tayfası içəndə su idi. Amma, fironçular üçün qan. Bəzi vaxtlar Fironçular Bəni İsrailin yanına gəlib onlara su verməsini istəyirdilər. Elə ki, su verirdilər, yenidən qana dönürdü.\nRəvayətdə var ki, Qiyamət torpağının hərarəti nəticəsində insanların beyni yanar. Başlarının üstündəki ulduzlar bir-birinə qarışar... Qiyamətin səhnəsi, qəribə bir səhnədir. Qəlblər qorxunun şiddətindən boğazlara gəlib çıxar və boğazlar tutular.\nDeyirlər, bir nəfər Sultan Mahmud Qəznəvini yuxuda görür və ona deyir: Sən ki, dünyada yaxşı kişi idin. De görüm Allah səninlə necə rəftar etdi? O cavabında dedi: Məni yer üzündə olan ləqəb və ünvanlarla çağırma. Çünki. bu ləqəblər və ünvanlar burada mənasızdır. Mən elə güman edirdim ki, sultanam. (Necə ki, bəzi adamlara rəis, sədr, başçı hacı, məşhədi, şeyxül-islam və s. deyirlər.) Qiyamət günü Allah buyurar: Mən bir nisbət qərar verdim, siz də başqa bir nisbət qərar verdiniz. Siz mənim nisbətimi kənara qoyub özünüz üçün nisbətlər düzəltdiniz. Mən dedim ki:\nAllah yanında ən əziz şəxs-ən təqvalı şəxsdir. Və kimdir bu göstərişə əməl edən. Məqsəd Qiyamətdir. İnadkarlar zəlil və başıaşağı olarlar. Quran aşkar şəkildə buyurur ki:\n"Əgər o vaxt günahkarları görsən, öz Allahlarının yanında başları aşağıdır.”\nBu qədər söz-söhbətlər hamısı sırf sükuta çevrilər.\n"Səslər zəifləşər Allah üçün, həm-həmədən başqa bir şey eşitməzsən.”\n"Pərvərdigarın izni olmadan heç kəsin danışmağa cür”əti olmaz.”\n"Biharul-ənvar” kitabında Rəsuli Əkrəm səlləllahu əleyhi və alihi və səlləmin sərgüzəştlərindən rəvayət olunmuşdur ki, hər vaxt güclü qırmızı və sarı küləklər əsəndə Həzrəti dəhşət bürüyürdü. Soruşurdular ki, bu nə haldır səndə baş verir. Buyurardı: Qorxuram ki, Allah tərəfindən bəla nazil olsun.\nÜÇ TAYFA BAŞQALARINA SIĞINACAQDIRLAR\nÜç tayfa vardır ki, onların vasitəsi ilə Allah bəlanın qabağını alar. Biri, 70-80 il "ya Allah!” deyib Allaha ibadət edən ahıl qocaman kişilər. Xüsusilə, əgər 90 yaşına çatsalar. Xəbərlərdə var ki, nida yetişər "Ey torpaqda əsir olan bir şəxs, səni bağışladıq.” Bu cür fərdlərin vücudları, hər şəhərdə, kənddə, hər məhəllədə olsa, ora üçün nemət və bərəkətdir. İkincisi, öz şəhvətlərindən üz döndərib Allah qarşısında təslim olan cavanlar. Hansı ki, onların yaşıdları eyş-işrətə və s. şeylərə məşğuldurlar. Üçüncüsü isə, südəmər uşaqlardır.\n"BƏDR” GÜNÜNDƏ ONLARIN MƏKRLƏRİ FAYDA VERMƏDİ\nBu şərif ayə üçün başqa bir məna da "Bədr” müharibəsi ilə əlaqədardır. Yəni ey Peyğəmbər, indi ki, sən müşriklərin iman gətirmələrindən məyus oldun, onları öz hallarına burax, həlak olsunlar, onların məkrlərinin fayda vermədiyi bir gündə. Məqsəd "Bədr” müharibəsinin baş verdiyi gündür. Bu müharibədə müşriklərin müsəlmanlardan hər bir cəhətdən hazırlıqlı olmalarına baxmayaraq, ağır məğlubiyyətlərə uğradılar: onlardan yetmiş nəfərdən çoxu müsəlmanların əli ilə öldürülüb, başqa yetmiş nəfəri isə əsir düşdü. Allah-Taala beş min mələyi müsəlmanlara kömək üçün göndərdi. Daha yaxşı məna da Qiyamət gününə təfsir olunur ki, müşriklərin məkrlərinin heç bir faydası olmayacaq.\nMərhum Şeyx Müfidin "İrşad” kitabında deyilir:\nƏmr ibni Mədi Kərəb ərəblər arasında igid cəngavərlərdən biri idi. Peyğəmbər səlləllahu əleyhi və alihi və səlləm-in hüzuruna müşərrəf olanda, Həzrət buyurdu: Ey Əmr, İslamı qəbul et, Allah səni böyük günün əzabından amanda saxlasın! Əmr dedi: Ya Mühəmməd, böyük günün əzabı hansıdır? Mən elə bir kişiyəm ki, mənim heç nədən qorxum yoxdur. Həzrət buyurdu: Heç də sənin güman etdiyin kimi deyildir. Həqiqətən camaatın üstünə elə bir nə”rə çəkiləcək ki, heç kəs ölü halda qalmaz, hamısı dirilər. Sonra sıralara düzülərlər; asimanlar yarılar, dağlar yerindən silkələnər. Cəhənnəm odunun bir parçası ayrılıb dağlar kimi səpələnər. Sonra heç bir böyük ruhiyyəli insan tapılmaz ki, qəlbi yerindən oynamasın, günahlarını yad etməsin. Hardasan, nə fikirdəsən, ey Əmr? Sonra Əmr dedi: Böyük bir məsələni eşidirəm.\nElə həmin vaxt özü və onun qəbiləsi iman gətirib İslam dinini qəbul etdilər.\n"Həqiqətən özlərinə zülm edən, Allahı, Onun peyğəmbərini, Qiyamət gününü inkar edən şəxslər üçün deyilən axirət əzabından başqa bir əzab da vardır. Yəni axirət əzabından başqa bir əzab da onları gözləyir. Amma, onların əksəriyyəti bundan qafildirlər. Bu cümlədə işarə olunur ki, onlardan az bir qismi bu məsələni bilirdilər, ancaq öz elmlərinə əməl etmirdilər. Yəni, bilə-bilə, agahlıq üzündən öz küfrlərində israr edirdilər. Qiyamət əzabından əvvəldə olacaq əzab barəsində iki nəzəriyyə vardır: Birincisi, müşriklərin başına gələn "Bədr” müharibəsi kimi böyük bəla, əsir olunub qətlə yetirilmələri, ikincisi isə budur ki, həmin əzabdan məqsəd qəbir əzabı, qəbir sıxıntısı, bərzəx aləminin əzablarıdır ki, bunlar da Qiyamətdən əvvəl baş verir. Sonuncu məna bu məqam və bu məna ilə daha münasibdir. Çünki, onun məzmunu daha geniş olub Qiyamətə kimi olan bütün kafir və müşriklərə şamildir. Yəni bütün kafirlər və facirlər Qiyamət əzabından öncə, qəbir və bərzəx aləmində də əzaba düçar olacaqdır. Necə ki, Fironun qövmü barəsində buyurulur:\n"Fironçular qərq olandan sonra sübh və axşam (bərzəxdə) onlara od nazil olub onları yandırırdı.”\nElə ki, Qiyamət başlanar əzab mələklərinə əmr olunar ki, Fironçuları ən ağır əzablara daxil edin. Bu bərzəx əzabı təkcə kafirə deyil, günahkar, günah edib tövbəsiz ölən Möminlərə də şamildir. Bəzən elə olur ki, bərzəx əzabı səbəbi ilə Möminin günahı paklanır və günahsız halda məhşərə daxil olurlar. Bu mətləbin dəlili gəlib çatan çoxlu rəvayətlərdir. O cümlədən, "Kafi” kitabında nəql olunub ki, Əmr ibni Zeyd İmam Sadiq əleyhis-salama ərz edib dedi: Mən sizdən eşitmişəm ki, sizin şiələr nə qədər günah etmiş olsalar da, behiştə gedəcəklər. Həzrət buyurdu:\nDüz demişəm, and olsun Allaha ki, onların hamısı Cənnətə gedəcəklər.\nƏmr dedi: Canım sənə fəda olsun, günahlarımız həddindən çoxdur. Onların arasında kəbirə günahlar da vardır.\nİmam əleyhis-salam buyurdu:\n"Amma Qiyamətə gəldikdə isə, onların hamısı Cənnətdədir. Rəsuli Əkrəm səlləllahu əleyhi və alihi və səlləm, yaxud onun vəsisinin şəfaəti vasitəsi ilə. Allaha and olsun ki, mən sizin hamınız üçün bərzəx aləminin əzabından qorxuram.”\nƏmr dedi: Bəzrəx nədir?\nBuyurdu: Qəbir aləmidir. ölüm anından başlayaraq Qiyamətə qədər davam edir.\nBu hədisdən aydın olur ki, bu dünyadan imanla gedən Möminlər üçün şəfaət məsələsi qəti olaraq Qiyamətdədir. ölümlə Qiyamət arasında olan bərzəx aləmi üçün qəti deyildir. Məhz bu səbəbdən də Əmirəl-Möminin əleyhis-salam buyurur:\n"Tövbədən yaxşı qəbul olunan, nüfuzlu şəfaət yoxdur”\nÇünki əgər insan öz günahlarından sidq-qəlbdən tövbə etsə, elə həmin vaxt paklanır, ilahi əzabdan xilas olur. Deməli bu ayə təkcə müşriklərə deyil, həm də zalım olan günah edən və tövbəsiz dünyadan gedən hər bir şəxsə bu əzaba aiddir. Bu mətləbin şahidi "Biharül-ənvar” kitabında daha çox gözə dəyir.\nHəzrəti Peyğəmbər səlləllahu əleyhi və alihi və səlləm buyurdu: "Besətdən qabaq əmim Əbutalibin qoyunlarını otarırdım. Bəzən görürdüm ki, qoyunlar dayanır və otlamır. Peyğəmbərliyə seçiləndən sonra bu işin səbəbini Cəbrəildən soruşdum. Dedi ki, bu, meyyitə qəbirdə verilən əzabın səsidir. Elə ki, meyyitə qəbirdə əzab verilir, insan və cinlərdən başqa bütün mövcudat onun nalə səslərini eşidir.”\nBir nəfər Salmanın hüzuruna gəlib dedi: Mənə hədis de! Salman üzünü döndərdi. O kişi yenidən qayıdıb gəldi və dedi: Salman, bildiklərini mənim üçün de! Yenidən Salman üzünü döndərdi. Üçüncü dəfə həmin şəxs "Bəqərə” surəsinin 157-ci ayəsini Salman üçün oxudu:\nAyənin mənası budur ki, Allahın Quranda nazil etdiyi ayələr və aydın dəlillərdən sonra onları gizlədənlərə Allah və bütün lə”nət edənlər, lə”nət edir. (Sonra Salman buyurdu:) Əgər arxayın olduğum bir şəxs tapsaydım, onun üçün hədis deyərdim. Lakin Nəkir və Münkərin sualı üçün Peyğəmbər barəsində səndən soruşanda şəkk etsən, yaxud şübhəyə düşsən, atəş zərbələri ilə sənə elə vurarlar ki, külə dönərsən.\nƏLİ VƏ ƏLİ ÖVLADLARI İLƏ DOSTLUQ HƏR YERDƏ RAHATLIQDIR\nİNKAR ETDİYİNİ DADDI\n"Biharul-ənvar”ın 3-cü cildində "Kafi” kitabında nəqlən yazmışlar ki, Həzrət Əliyyibnil Hüseyn əleyhis-salam buyurdu: Bilmirəm camaata necə hədis deyim; O şeyləri ki, Peyğəmbərdən eşitmişəm, Onları deyəndə gülürlər, deməyəndə də höccət tamamlanmamış olur.\nZümrə ibni Məbəd dedi: Mənim üçün Rəsulullahdan hədis de!\nİmam əleyhis-salam buyurdu: Bilirsənmi ki, Allah düşməninin cənazəsini qəbrə sarı aparanda nə deyir? Cavab verdi ki, bilmirəm. İmam buyurdu: Cənazəni aparanlara deyir ki, mən sizə şikayət edirəm məni aldadan düşmənimdən ki, məni fəlakət vadisinə atdı. Və mənim dadıma çatmadı; mən şikayət edirəm sizə, məni tək qoyub gedən dost və rifqlərimdən; mən sizə şikayət edirəm, öz malımla, zəhmət və xərcimlə düzəltdiyim evdən ki, hal-hazırda başqası onu tutubdur. Mənimlə mehribançılıq edin, məni qəbrə tərəf aparmaqda tələsməyin.” Zəmrə dedi: Əgər meyyit belə sözləri deyirsə, az qalar ki, cənazəni aparanların çiynindən yerə düşüb qaçsın. İmam əleyhis-salam buyurdu: İlahi, əgər Zəmrə Rəsuli Əkrəmin hədisini məsxərəyə qoyursa, onu ağır əzabla tut. Qırx gün o bədbəxt diri qaldı və sonra öldü. İmamın dostlarından biri onun dəfnində iştirak etdi. Sonra Həzrətin hüzuruna gəldi. Həzrət buyurdu: Harada idin? Dedi: Zəmrənin cənazəsini dəfn edirdim. Elə ki, onu qəbrə qoydum. özüm də qəbrə girdim. Allaha and olsun ki, bir nida eşitdim ki, deyirdi:\n"Vay olsun sənə ey Zəmrə! Bu gün dostların səni boşlamış. Sənin əbədi yerin Cəhənnəmdir.” İmam əleyhis-salam buyurdu: Allahdan afiyət və salamatlıq arzu edirəm. Rəsuli Əkrəmin hədisini məsxərəyə qoyan şəxsin cəzası bundan artıq ola bilməz.\nBƏRZƏX BARƏSİNDƏ ŞÜBHƏLƏR\nBərzəx aləmi barəsində dinsizlər şübhə yaratmışlar. Bu şübhələr bu günlərdə də eşidilməkdədir. Amma bu məsələnin əsli Peyğəmbər dövrünə gedib çatır. Nəkir və Münkərin sualı barəsində deyirlər ki, əgər meyyitin ağzına bir şey qoysaq və sonradan həmin qəbri açsaq, həmin şeyi meyyitin ağzında görərik. Əgər ölüdən sual etmiş olsalar ki, onun ağzı tərpənməli, o şey onun ağzından yerə düşməlidir. Yaxud, misal üçün, deyirlər ki, qəbirdən qalxıb oturmasının əsər-əlamətini ölüdə görmürük. Bu cür nümunələr və s...\nYaxud deyirlər ki, bəşər dəfn olunduqdan sonra torpağın altında çürüyüb aradan gedir. Bəs, Bərzəx aləmi Qiyamətə qədər olan xəbərlər hansıdır? Digər tərəfdən inkar olunmaz xəbərlərdə deyilir: Qəbirdə Möminə deyilir ki, nəzər et yetmiş zira boyunda. Bəziləri isə yetmiş illik yol boyunda Bərzəx aləmi onun üçün genişlənir. Qurani Məcidin aşkar ayələri də Bərzəx aləminə dair bəzi xəbərlər vermişdir ki, bu şübhələrlə birlikdə nə etməliyik? Cavab budur ki, əgər insan rəvayət və xəbərlərin istilahları ilə tanış olsa, bu məsələ onun üçün həll olacaqdır. Həzrət Sadiq əleyhis-salam Bərzəx aləminin əzabını bəyan edərək buyuranda Ravi soruşdu ki, Bərzəx hansıdır? Buyurur: ölüm anından başlayaraq Qiyamətə qədərdir ki, qəbir çuxuru Bərzəx aləmi və onun ruhunun mənzillərindən biridir. Nəinki bədənin çürüməsi ilə Bərzəx aləmi tamam olur.\nMərhum Məclisi (r.ə) buyurur: Qəbrin adı zikr olunan xəbər və rəvayətlərdə məqsəd cismani qəbir deyil, Bərzəx aləmidir. Əgər, rəvayətlərdə "Allah Möminlərin qəbirlərini genişləndirir” deyilirsə, məqsəd ruhani Bərzəx aləmidir. Cismani qəbrin işıqlı, nurani və ya zülmət olması deyil. Kaş cismani olaydı:\n"Ağlayıram öz əməllərimin qaranlıq olması üçün.”\nBir nəfər məsumların birindən dara asılmış adamın qəbir sıxıntısı barəsində soruşur ki, bu insan uzun illər dar ağacında asılı qalmışdı. Cavabda buyurulur:\nYerin sahibi havaya da sahibdir və Allah əmr edir ki, hava onu sıxsın. Və bu sıxma qəbir sıxıntısından da daha şiddətlidir (əgər bir kəs, qəbir sıxıntısına layiq olarsa).\nMühəqqiqlərdən biri buyurur ki, əgər bir şəxs Allaha, Onun Peyğəmbərinə və vəhyə iman gətirsə bu mətləbin qəbul olunması onun üçün daha asan olar.\nYUXU-BƏRZƏX ALƏMİNİN KİÇİK NÜMUNƏSİ


Səfir Morninqstar MDİ-nin işini davam etdirəcəyi barədə bəyanat yayıb\n“Azərbaycan hökuməti bizə məlumat verib ki, Milli Demokratiya İnstitutu (MDİ) ilə bağlı məsələ həll olunub. MDİ vətəndaş cəmiyyətini inkişaf etdirməyə kömək göstərmək üçün Azərbaycanda öz işini davam etdirəcək”. Bu barədə Amerikanın Azərbaycandakı səfiri Riçard Morninqstar bəyanat yayıb.\nBir neçə ay öncə, Azərbaycanın hökumətyönümlü mediasında MDİ-nin əleyhinə tənqidi yazılar dərc edilməyə başlayıb, “facebook inqilabı hazırlamaq” və qeyri-leqal yolla müxalifətyönümlü gənclər təşkilatlarını maliyyələşdirməkdə günahlandırılıb.\nBundan sonra, Prezident Administrasiyasının rəhbəri Ramiz Mehdiyev məqaləsində hökumətyönümlü medianın yazdıqlarına haqq qazandırıb, Baş Prokuror Amerika səfirliyinə MDİ-nin Azərbaycan qanunlarını pozması ilə bağlı məktub ünvanlayıb.\nAmerika tərəfi dəfələrlə ittihamları təkzib edib və MDİ-nin Azərbaycan qanunvericiliyi çərçivəsində fəaliyyət göstərdiyini bildirib.\nABŞ səfiri NDİ və Qarabağ münaqişəsindən danışıb [Video]\nAmerika səfirliyi təkzib edib


Italia.Az Genuya Pesto sousu\nParlaq yaşıl rəng, kəskin xoş ətir, çox gözəl dad, əvəzolunmaz ləzzət. İtaliyanın şimal-qərb bölgəsindəki Liquriya əyalətinin və Genuyalıların fəxri olan pesto sousundan bəhs edirik. Pesto, dünya səviyyəsində ən məşhur souslardan biri olaraq tanınır. Bizə də öz növbəmizdə, bu xəbəri yalnız təsdiqləmək düşür.\nƏsl və original pesto "genovese" sayılır, "alla genovese" deyil. Genuya Pestosunun Konsorsiumu, sousun adının yazılışına diqqət yetirməyi və ənənəvi pestonun yalnız "pesto genovese" olduğunu deyir, çünki çox vaxt reseptlərdə original sousda olmayan ərzaqlar əlavə olunur və ya dəyişdirilir. Həqiqi resepti XIX əsrdə yaransa da, bu gün pesto bildiyimiz sous əslində orta əsrlərdən bəri hazırlanan sarımsaqlı sousdan yaranıb.\nƏsl pesto reseptinin tərkibi yalnız bu "möhtəşəm" yeddi ərzaq: Genuya yaxınlığında bitən Reyhan, Parmesan pendiri (Parmigiano Reggiano) və ya Qran Padano pendiri, Pecorino fiore sardo pendiri, ekstra təbii (extra vergine) zeytun yağı (yaxşı olar ki, Liquriyanın olsun), sarımsaq, daş şam (piniya) qozasının tumu (bəzi əyalətlərdə bunun əvəzinə qoz istifadə olunur) və iri duzdan ibarətdir. Sousu hazırlamaq üçün bütün ərzaqlar birlikdə əzilir.\nBəs mükəmməl pestonun sirri nədədir? - Mərmər həvəng və taxta dəstə istifadə etməkdə. Tərkibindəki ərzaqlar birdən yox, az-az əlavə edilməlidir və taxta dəstənin uzun fırlanan hissəsi reyhanın efir yağlarını üzə çıxararaq mükəmməl nəticə əldə edilməsinə imkan verir. Tərkibindəki ərzaqlar maksimum ətir saçsın deyə sous otaq temperaturunda olmaqla ən qısa müddətdə hazırlanır. Bu gün rahatlıq və praktiklik üçün mikser qarışdırıcıdan istifadə edirlər. Lakin diqqətli olmaq lazımdır, çünki qarışdırıcıdakı bıçaqların istifadəsi reyhan yarpaqlarının yaşıl rəngini itirməsinə və beləliklə məhsulun görünüşünün və dadının dəyişməsinə səbəb ola bilər...\nHazırlandıqdan sonra pesto sousu Liquriya növü olan trofie və ya trenette makaronları ilə yeyildikdə mükəmməl dad verir. O, çiy ərzaqlarla hazırlanan soyuq sous olduğu üçün qızdırılmır, ancaq bir az bişmiş makaron suyunda həll edilir: bu şəkildə pestonun damağda əriyən tipik qaymaqlılığını almaq olur.\nSonda isə bir maraqlı məlumat: 2007-ci ildən bəri Genuya şəhərində hər il Həvənglə hazırlanan pesto üzrə dünya Çempionatı (www.pestochampionship.it/) keçirilir. 100 rəqib arasında ən yaxşı pesto hazırlayan şəxs, dəyəri 2000 avro civarında olan dəstəyi qızıl suyuna salınmış bir taxta dəstə ilə mükafatlandırılır. Növbəti çempionat 28 mart 2020-ci ildə baş tutacaq.\nMükəmməl Genuya pesto sousunun sirlərini sizlərlə bölüşdükdən sonra artıq onu hazırlamağa başlaya bilərik. Bəs siz necə, hazırsınız?\nMilad bayramı süfrələrində italyan yeməklərinin müxtəlifliyi və zənginliyi


Azərbaycanın rabitə naziri ABŞ-ın "Stratfor" analitik mərkəzinin yaradıcısı ilə görüşüb\nAzərbaycanın rabitə naziri ABŞ-ın "Stratfor" analitik mərkəzinin yaradıcısı ilə görüşüb\nTelekommunikasiya 19 Aprel 2011 18:45 (UTC+04:00)\nABŞ-ın "Stratfor" analitik mərkəzi Azərbaycan ilə iqtisadiyyatın bütün sahələrində, o cümlədən informasiya-kommunikasiya texnologiyaları sahəsində əməkdaşlıq etməyə hazırdır. Bunu ABŞ-ın "Stratfor" analitik mərkəzinin yaradıcısı və icraçı direktoru Corc Fridman Azərbaycanın rabitə və informasiya texnologiyaları naziri Əli Abbasovla görüşündə deyib. Trend-in məlumatına görə, bu barədə çərşənbə axşamı nazirliyin məlumatında deyilir.\nFridman bildirib ki, o, Azərbaycanda həyata keçirilən islahatları diqqələ izləyir və mərkəzin ölkə ilə qarşılıqlı faydalı şərtlərlə əlaqələrinin genişləndirilməsinə hazırdır.\nOnun sözlərinə görə, hazırda ABŞ-dan olan bir sıra İT şirkətləri Azərbaycanda yeni layihələr həyata keçirirlər, gələcəkdə isə ABŞ şirkətləri respublikada yeni investisiya layihələrinin həyata keçirilməsi məqsədilə öz səylərini artıracaqlar.\nNeftdən gələn gəlirlərin iqtisadiyyatın digər sahələrinə yönəldilməsini yüksək qiymətləndirən "Stratfor" fondunun rəhbəri qeyd edib ki, bu addım iqtisadiyyatın bütün sahələrinin dinamik inkişafı üçün əsas yaradacaq.\nBu il artıq dördüncü dəfə keçirilən informasiya texnologiyaları üzrə ABŞ-Azərbaycan biznes forumunu əməkdaşlığın genişləndirilməsinə xidmət edən tədbir kimi yüksək qiymətləndirən Fridman bəyan edib ki, bu ilin may ayında Los-Ancelesdə keçirilməsi planlaşdırılan bu tədbirdə şəxsən iştirak edəcək.\nSon illər Azərbaycanın bütün sahələrdə dinamik inkişaf edərək, regionda lider dövlətə çevrildiyini diqqətə çatdıran nazir bütün sahələrdə olduğu kimi, rabitə və informasiya texnologiyaları sektorunda da yüksək nailiyyətlər əldə edildiyini vurğulayıb, bu sahədə həyata keçirilən dövlət siyasəti, ölkə və region uçun mühüm əhəmiyyət kəsb edən genişmiqyaslı layihələr barədə məlumat verib.\nGörüşdə nazir Abbasov Fridmanı noyabr ayında Bakıda keçiriləcək "BakuTel 2011" 17-ci Azərbaycan Beynəlxalq telekommunikasiya və informasiya texnologiyaları sərgi və konfransında iştirak etməyə dəvət edib.


Gəncə Daşların yaddaşı - Nizami Gəncəvi məqbərəsinin faciəvi tarixi » GƏNCƏ TV - Online xəbər kanalı\nBAŞ SƏHİFƏ / MANŞET / Gəncə Daşların yaddaşı - Nizami Gəncəvi məqbərəsinin faciəvi tarixi\nBöyük Nizaminin məqbərəsi , Qızıl Arslan tərəfindən Nizamiyə hədiyyə edilən Həmdan- indiki Əhmədli kəndinin ərazisindədir və əbəs yerə deyil ki,bu əraziyə yerli əhali indi də “Şeyx düzü”, “Şıx düzü” deyir.\nŞıx düzü”ndə aparılan arxeoloji qazıntılar sübut edir ki, bu ərazi vaxtilə Gəncə şəhərinin bir növ fəxri xiyabanı olub.Ümumiyyətlə isə,Nizami dövründə burda böyük qəbiristanlıq yerləşib.Qəbiristanlığın daha çox fəxri xiyaban olmasını söyləməyə əsas verən ən ümdə amil,Şeyx Nizaminin məqbərəsinin ətrafında Gəncə şəhərinin başqa hörmətli şəxslərinin də məqbərələrinin olmasıdır.\nBöyük Nizaminin vəfatından az sonra, XIII əsrin əvvəllərində onunçün məqbərə ucaldılır.Bu tikili öz təravət və əzəmətini 18XVIII əsrin axırları, XIX əsrin əvvəllərinə qədər qoruyub saxlayır, xalqın daimi ziyarət yeri olur. Nizami irsinin tədqiqatçısı , görkəmli alim,akademik Həmid Araslı məhz ilkin məqbərə haqqında yazırdı:\n“Nizaminin vəfatından sonra qəbri ziyarətgaha çevrilmiş, onun öz kəndinin gəlirlərindən başqa bizə məlum olmayan hökmdarlar və ya bivaris ölən adamlar tərəfindən bu məqbərəyə vəqflər edilmişdir.XVI əsrdə bu məqbərə çox gəlirli vəqfi olan, gəlib-gedənlərə və yoxsullara hər gün yemək verən ,müdərrisləri təmin edən bir xeyriyyə ocağı olmuşdur. …məqbərə təkcə bir günbəzdən ibarət olmayıb, geniş bir ərazini əhatə edirmiş”\n19-cu əsrin əvvəllərində dahi şairin nəinki qəbirüstü abidəsi,həmçinin məzarının faciəvi tarix yolu başlayır. Məhz o dövrdə Gəncə xanlığının süqutundan sonra, 1826-cı ildə “Şıx düzü”ndə baş verən məşhur Yelizavetpol döyüşü zamanı məqbərə ciddi zədələnir və təmir edilmədiyindən bərbad vəziyyətə düşür,ilkin görkəmini nəzərə çarpacaq dərəcədə dəyişir.\nXIX əsrin 40-cı illərində tamamilə dağılmaq təhlükəsi qarşısında qalan məqbərənin ciddi təmirə ehtiyyacı olduğunu görən Qarabağ xanlığının tarixçisi Mirzə Adıgözəl bəy XIX əsrin ortalarında məqbərəni təmir etdirərək onun uçmuş günbəzinin əvəzində yeni bir günbəz tikdirir. XX əsrin əvvəllərində isə Adıgözəl bəyin nəslindən olan və Gəncənin polis rəisi işləyən Əjdər bəy Adıgözəlov-Gorani günbəzi təmir etdirir.Təmirdən sonra isə məqbərə tamamilə baxımsız qalır və uçub dağılır.\n1922-ci ildə Gəncə ziyalıları toplaşaraq “Nizami komissiyası” adlanan bir komissiya yaradırlar. Komissiyanın qarşısına məqbərənin təmiri ilə məşğul olmaq tapşırığı qoyulur. Lakin sonradan komissiya tamam başqa mövqe tutur və heç kimlə məsləhətləşmədən Nizaminin məzarını Gəncə şəhərinin mərkəzinə köçürmək qərarına gəlinir.\nBu məqsədlə müsamirələr, tamaşalar təşkil etməklə, əhalidən ianələr toplamaqla xeyli vəsait də yığılır. Nizaminin yenidən dəfn etmək üçün Şah Abbas məscidinin qabağındakı “Avara bağı” deyilən meydanın ortasında qırmızı kərpicdən bir qəbir də hazırlanır.\n1923-cü ilin mart ayında məqbərənin içərisində qazıntı işlərinə başlanılır. Uçub içəriyə tökülən daş və torpağı təmizlədikdən sonra aydın olur ki, Nizaminin cənazəsi kəfənə büküldükdən sonra üstündən tirmə ilə sarınıb və palıddan hazırlanan dörd ayaqlı bir tabuta qoyulub. Tabutun özünün də tirmə ilə sarınması cənazənin çox böyük ehtiram və hörmətlə dəfn edildiyindən xəbər verirdi.\n1930-cu ildə Şeyx Nizaminin qəbri növbəti dəfə açılır və 1932-ci ildə nəhayət qəbrin üzərinə müvəqqəti abidə qoyulur.1939-cu ildə Kiyev ziyalıları ilə görüşündə Stalinin “Xosrov və Şirin” poemasından bir parçanı əzbərdən söyləməsi, onun Nizami yaradıcılığına və şəxsiyyətinə münasibətini təsdiqləyirdi.\nLakin,naməlum səbəblər üzündən bu iş də təxirə salınır və 1940-cı ildə Vaxutin və Sarkisovun layihələri əsasında məqbərənin tikintisinə başlamaq barədə göstəriş verilir.Böyük Vətən Müharibəsinin başlaması ilə məqbərənin tikintisi dayandırılır və nəhayət 1947-ci ildə məqbərə tikilib başa çatdırılır.\n1981-ci ildə Nizaminin 840 illik yubiley tədbirləri zamanı məqbərənin yenidən acınacaqlı duruma düşməsi, o zaman Azərbaycan Kommunist Partiyası Mərkəzi Komitəsinin-nın I-ci katibi işləyən Heydər Əliyevin nəzərindən yayınmır və o, Nizaminin məzarı üzərində daha əzəmətli bir məqbərə ucaltmaq təklifi ilə çıxış edir. O vaxtlar Gəncə şəhərinin baş memarı işləyən Fərman İmamquliyev, Qorxmaz Sücəddinovla birgə Nizami məqbərəsinin yeni layihəsini işləyir. Onlar, artıq Gəncənin simvoluna çevrilən köhnə məqbərənin bəzi elementlərini Nizami dövrü memarlığının ənənələri ilə daha da yaxınlaşdıraraq qranit və mərmərdən tikiləcək və hündürlüyü 20,9 m olacaq məqbərənin layihəsini hazırlayırlar. Layihə bəyənilsə də Heydər Əliyevin Moskvaya getməsi ilə yeni məqbərənin tikintisi təxirə salınır. 1990-cı ildə Nizaminin 850 illik yubileyi ərəfəsində, məqbərənin tikintisinə başlamaq qərara alınır.


Prezident: “Sosial sahədə bir dənə də olsun ixtisar olmayacaq” – Novator.az\n“Gələn il və bundan sonrakı illərdə siyasətimizin mərkəzində Azərbaycan vətəndaşı dayanacaq”. AZƏRTAC xəbər verir ki, dekabrın 24-ü Nərimanov rayonunda gözdən əlillər üçün inşa olunan yaşayış binasının istifadəyə verilməsi mərasimində çıxış edən prezident İlham Əliyev belə deyib. Dövlət başçısı qeyd edib ki, son illər ərzində Əmək və Əhalinin Sosial Müdafiəsi Nazirliyində ciddi islahatlar aparılır: “Bu islahatların bir məqsədi var ki, ehtiyacı olan insanların problemləri həll edilsin, ədalət tam şəkildə təmin olunsun. Yəqin siz də bilirsiniz, əlil olan insan əvvəlki illərdə arayış, əlillik dərəcəsini almaq üçün bəzi hallarda gərək hər il gəlib sübut edəydi ki, əlildir. İndi aparılan islahatlar artıq bu vəziyyəti köklü şəkildə dəyişir.\nBununla bərabər əlil olmayan insanlar bəzi hallarda əlillik dərəcəsini almaq üçün müxtəlif işlərlə məşğul idilər. Bu, əlbəttə ki, dözülməz bir haldır. Vətəndaşlar özləri məsuliyyətli olmalıdırlar. Ancaq əlbəttə ki, burada dövlət məmurları da çox nalayiq işlərlə məşğul idilər. Ona görə bu sahədə ciddi nəzarət olmalıdır, qayda-qanun yaradılmalıdır və ictimai nəzarət də mütləq burada öz rolunu oynamalıdır. Dövlət öz tərəfindən üzərinə düşən bütün vəzifələri icra edir, edəcək. Ehtiyac içində yaşayan, ünvanlı sosial yardıma möhtac olan insanlar, onların problemləri daim diqqət mərkəzindədir. Bugünkü mərasim onu göstərir ki, biz düzgün yoldayıq.\nBu yaxınlarda prezidentin ehtiyat fondundan Əmək və Əhalinin Sosial Müdafiəsi Nazirliyinə şəhid ailələri, müharibə əlilləri üçün tikintisi nəzərdə tutulan evin inşasına görə 10 milyon manat əlavə vəsait ayrılıb. Nazirlər Kabineti də yaxın vaxtlarda ən azı bu qədər vəsait ayıracaq ki, bu işlər dayanmasın.\nDüzdür, indi bizim iqtisadi vəziyyətimiz əvvəlki illərdəki kimi deyil. Təbii ki, neftin qiymətinin 3 dəfə aşağı düşməsi bizim gəlirlərimizə təsir edib. Büdcə xərcləri, büdcə gəlirləri azalıb. Bu, təbii vəziyyətdir. Çünki dünyada gedən proseslər artıq bizə də təsir etməyə başladı və neftlə zəngin olan ölkələrin demək olar ki, əksəriyyəti eyni vəziyyətlə üzləşib. Ancaq bununla bərabər Azərbaycanda iqtisadi sabitlik, iqtisadi inkişaf təmin edilir, sosial məsələlər öz həllini tapır, 2015-ci ildə bir dənə də olsun sosial layihə icrasız qalmayıb. Baxmayaraq ki, neftin qiyməti çox aşağı səviyyədədir, gələn il bütün sosial proqramlar icra ediləcək. Bizim vətəndaşlar əmin ola bilərlər ki, sosial sahədə bir dənə də olsun ixtisar olmayacaq. Sadəcə olaraq dövlət qurumları daha da səmərəli işləməlidirlər, maliyyə-iqtisadi sahədə şəffaflıq tam şəkildə təmin edilməlidir. Belə olan halda Azərbaycan 2016-cı ildə də yaxşı nəticələr göstərəcək. Bir daha demək istəyirəm ki, gələn il və bundan sonrakı illərdə siyasətimizin mərkəzində Azərbaycan vətəndaşı dayanacaq. Xüsusilə o vətəndaşlar ki, onların dövlət qayğısına böyük ehtiyac var”.\nJurnalistlərin binasında dövlət reyestrindən çıxar...


İqtisadiyyat 21 Oktyabr 2021 17:41 (UTC+04:00)\nAzərbaycan Respublikası Dövlət Neft Fondu (ARDNF) bildirir ki, 2021-ci ilin yanvar-sentyabr ayları ərzində ARDNF-nin büdcə gəlirləri 10 444,5 milyon manat, büdcə xərcləri isə 7 328,2 milyon manat təşkil edib.\nTrend bu barədə ARDNF-yə istinadən xəbər verir.\nMəlumata görə, 2021-ci ilin yanvar-sentyabr ayları ərzində ARDNF-nin neft və qaz sazişlərinin həyata keçirilməsi ilə bağlı gəlirləri 8 178,2 milyon manat, o cümlədən mənfəət neftinin və qazın satışından 7 384,4 milyon manat, bonus ödənişləri 772,0 milyon manat, tranzit gəlirləri 16,5 milyon manat, akrhesabı ödənişlər 5,3 milyon manat təşkil edib.\nHesabat dövrü ərzində ARDNF-nin vəsaitinin idarə olunmasından əldə edilən gəlirlər 2 266,3 milyon manata bərabər olub.\nCari ilin yanvar-sentyabr ayları ərzində ARDNF-nin 2021-ci il büdcəsinin icrası çərçivəsində 7 309,7 milyon manat vəsait dövlət büdcəsinə transfert edilmişdir. “2019-2023-cü illər üçün Azərbaycan Respublikasında ali təhsil sisteminin beynəlxalq rəqabətliliyinin artırılması üzrə Dövlət Proqramı”nın maliyyələşdirilməsinə 3,4 milyon manat yönəldilib. 2021-ci ilin yanvar-sentyabr ayları ərzində ARDNF-nin idarə edilməsi ilə bağlı xərcləri 15,1 milyon manat təşkil edib\nValyuta məzənnələrinin dəyişməsindən yaranan fərq ilə bağlı ARDNF-nin büdcədənkənar xərcləri 1 990,6 milyon manat təşkil edib.\n2021-ci il sentyabr ayının 30-a ARDNF-nin aktivləri 2021-ci ilin əvvəlinə (43 564,3 milyon ABŞ dolları) nisbətən 1.52% artaraq 44 226,4 milyon ABŞ dolları təşkil edib.


Bu gün Azərbaycan Premyer Liqasında 5-ci tura yekun vurulub.\nSport7.az xəbər verir ki, Azərbaycan çempionu "Qarabağ" səfərdə "Zirə"nin qonağı olub. Zirə Olimpiya Kompleksinin stadionunda təşkil ediləcək qarşılaşmada Ağdam klubu 3:1 hesabı ilə qələbə qazanıb.\nQeyd edək ki, komandalar ölkə çempionatlarında indiyədək 16 dəfə qarşılaşıb. "Zirə" heç bir görüşdə qalib gələ bilmədiyi halda 12 dəfə uduzub. Qalan 4 görüşdə isə heç-heçə qeydə alınıb. "Qarabağ” son üç qarşılaşmada qol buraxmayıb. Top fərqində də Qurban Qurbanovun komandasının aşkar üstünlüyü var - 6:33.\n19:00. "Zirə” – "Qarabağ” 1:3\n(Maqaye Qeye, 12, Xayme Romero, 41, Anastasios Papazoqlu, 43-öz qapısına - Xulio Sezar Rodrigez, 88)\n"Zirə”: 28. Boyan Zoqoviç, 14. Bəxtiyar Həsənalızadə, 7. Cavid Hüseynov (k), 4. Elvin Camalov, 10. Elvin Məmmədov, 18. Xulio Sezar Rodrigez, 48. Şafik Tiqrudja, 25. Miloş Bakraç, 5. Anastasios Papazoqlu, 6. Alvaro Ampuero, 99. Rafael Məhərrəmli\nEhtiyat oyunçular: 1. Orxan Sadıqlı, 88. Tellur Mütəllimov, 17. Robin Nqalande, 11. Soni Norde, 77. Cəlal Hüseynov,\n"Qarabağ”: 1. Asmir Beqoviç, 2. Qara Qarayev, 14. Rəşad Sadıqov (k), 20. Riçard Almeyda, 55. Bədavi Hüseynov, 30. Abbas Hüseynov, 17. Abdullah Zubir, 9. Xayme Romero, 99. Maqaye Qeye, 23. Faysal Rerras, 18. İsmayıl İbrahimli\nEhtiyat oyunçular: 13. Vaqner da Silva, 12. Şahruddin Məhəmmədəliyev, 5. Maksim Medvedev, 7. Araz Abdullayev, 10. Dani Kintana, 8. Markos Madera, 6. Simeon Slavçev, 3. Ailton Silva, 21. Hacıağa Hacılı, 24. Nihad Tamazov, 71. Toral Bayramov, 29. Musa Qurbanlı\nTurun digər qarşılaşmalarında aşağıdakı nəticələr qeydə alınıb.\n(Sertan Taşkın, 34)\n"Səbail" - "Qəbələ" 1:1\n(Rövlan Muradov, 17, Mirabdulla Abbasov, 68)\n"Neftçi" - "Keşlə" 0:0\nBombardirlər: İsmayıl İbrahimli ("Qarabağ"), Mehdi Şərifi ("Sumqayıt"), Lorenzo Frutos ("Keşlə"), Mirabdulla Abbasov ("Səbail") - 3 qol


Cümşüd Nuriyev Qarabağa könüllü gedən qadınları təhqir etdi - VİDEO » BAKU.NEWS\nHulusi Akarı Zakir Həsənov qarşıladı - FOTOLAR\n"Rəvan Sığorta" əmlakının böyük hissəsini satıb\nYeni DYP rəisi təyin edilib\nMikayıl Cabbarov onu sədr təyin etdi - FOTO\n15 yaşlı qızı zorlayıb 1 il cəza alan müəllimlə bağlı - Açıqlama\nCümşüd Nuriyev Qarabağa könüllü gedən qadınları təhqir etdi - VİDEO\nPolitoloq Cümşüd Nuriyev AzTV-nin efirində Qarabağ savaşı zamanı döyüşən qadınlardan ibarət batalyonun üzvlərini təhqir edib.\nBAKU.NEWS “Qafqazinfo”-ya istinadən xəbər verir ki, onun bu çıxışı sosial şəbəkələrdə ciddi müzakirə edilərək tənqid edilib.\nC. Nuriyev bildirib ki, o zamanlar Azərbaycan Xalq Cəbhəsinin qadın batalyonu var idi: “Batalyona Xanım Xəlilova başçılıq edirdi. Ölkədə nə qədər ərindən boşanmış, küçədə qalan qadınlar var idi, onlar kişi söyüşləri ilə ordaydılar”.\n“Qafqazinfo” C. Nuriyevin fikirləri ilə bağlı Milli Məclisin deputatı Fazil Mustafadan açıqlama alıb. O qeyd edib ki, qadınların cəbhə xəttinə getməsində təşkilatçılıqla bağlı müəyyən nöqsanlar ola bilər:\n“Amma bütövlükdə bu təşəbbüsü təhqir etmək yolverilməzdir. Çünki Vətən üçün mübarizədə qadınların da hansısa formada bu prosesə qoşulması normal bir tendensiyadır. Buna görə onları təhqir etmək doğru deyil. Bütün hallarda prosesdə iştirak etmiş qadınlar Cümşüd Nuriyevə cavab versələr, daha yaxşı olar. Çünki onlara birbaşa ittiham səsləndirilib. Ümumi şəkildə hamını əxlaqsız adlandırmaq heç bir mənəvi ölçülərə sığmır. Məncə, bu qədər həddini aşan ifadələri televiziya ekranından işlətmək, Xalq Cəbhəsi anlamı ilə bu məsələyə yanaşmaq kökündən yanlışdır. Çünki hər bir insanın öz şəxsiyyəti, qüruru var. Ora gedən qadınların əksəriyyəti ləyaqətli, şərəfli insanlardır. Bunlar neyləyiblər ki? Gedib ticarət ediblər, ya hansı qeyri-əxlaqi hərəkət ediblər?! Gediblər Qarabağda kişilərlə həmrəy olduqlarını göstəriblər. Bunu bütün qadınlara şamil etmək yolverilməzdir və həqiqətən də ciddi bir təhqirdir”.\nQarabağ Azadlıq Təşkilatının sədri Akif Nağı da məsələ ilə bağlı “Qafqazinfo”ya danışıb:\n“Bu tamamilə yanlışdır. Deyəsən, bu Cümşüd Nuriyev bilmir ki, nəylə gündəmə gəlsin. O deyəsən, psixoloji, ruhu problemlə yaşayır. O sözü demək üçün çox səviyyəsiz adam olmaq olardı. Həmin dövrdə qadın batalyonun yaranması ilə bağlı məlumatım da var. O demək deyil ki, kişilər vuruşmurdu. Sadəcə qadınlar da istəyirdilər ki, yararlı olsunlar. Əllərinə silah alsınlar. Qadın batalyonun tərkibində, həmçinin ondan da kənarda yüzlərlə azərbaycanlı qadın döyüşə gedirdilər. Ən çox da Ağdam, Füzuli istiqamətində qadınlar gedib döyüşürdülər. Onların içərisində qəhrəmanlıq göstərənlər, şəhid olanlar, Milli Qəhrəmanlar da var.\nYəni, Cümşüd Nuriyev bunları görmürsə, ağzına gələni danışırsa, bu adamın fikrinə heç münasibət bildirməyə dəyməz. Birmənalı şəkildə, bu insanlar cəmiyyətdə sərt qınağa tuş gəlməlidirlər. “Ayıb olsun” şəklində münasibət bildirilməlidir”.\nDünən, 23:16 121 Hulusi Akarı Zakir Həsənov qarşıladı - FOTOLAR\nDünən, 22:06 118 “İstintaqa çağırılmamışam” - Nazir müavini\nDünən, 22:04 107 Orta məktəblərdə dərsə davamiyyət məcburi olmayacaq\nDünən, 20:05 119 Rayonlara yollar gələn həftə açılır? - AÇIQLAMA\nDünən, 18:01 112 “Güzəştli mənzil” sisteminin sınaq versiyası istifadəyə verilib\nDünən, 17:45 141 "Azergold" yüklərini sığortalayacaq\nDünən, 17:45 133 Yas mərasiminə qatılan 17 nəfər saxlanıldı - FOTOLAR\nDünən, 17:30 125 DİM-dən abituriyentlər üçün güzəşt\nDünən, 16:50 123 "Rəvan Sığorta" əmlakının böyük hissəsini satıb\nDünən, 16:43 144 Azərbaycanda 93 nəfər koronavirusa yoluxdu, 202 nəfər sağaldı\nDünən, 16:12 144 Yeni DYP rəisi təyin edilib\nDünən, 16:10 139 İlham Zəkiyev yüksək vəzifəyə seçildi\nDünən, 10:08 238 Neft 44 dollardan satılır\nDünən, 10:57 231 Koronavirusa kimlər yoluxmur?\nDünən, 12:28 181 “Həmin şəxslərlə bağlı Baş Prokurorluqda istintaq aparılmayıb”\nDünən, 11:56 171 Mirhəsən Seyidov yaralanan zabitlə bağlı göstəriş verdi\nDünən, 16:02 171 Mikayıl Cabbarov onu sədr təyin etdi - FOTO\nDünən, 09:42 167 Dünyada koronavirusla bağlı qeydə alınan son statistika\nDünən, 10:11 166 Çempionlar Liqasında 1/4 final başlayır\n7-08-2020, 21:20 1 036 Avqustun 10-dan bu qadağalar ləğv olunur\n6-08-2020, 00:08 831 Arda Turanın "Qalatasaray"a qayıdışı rəsmiləşib\n6-08-2020, 01:19 823 Rəşad Sadıqova ağır itki\n6-08-2020, 12:55 778 “Roma” 591 milyon avroya satıldı\n6-08-2020, 16:59 745 Mədəniyyət Nazirliyi ictimaiyyətə müraciət edib\n8-08-2020, 10:11 695 Azərbaycanlı idmançı Gürcüstanda vəzifəyə təyin edildi\n7-08-2020, 10:04 666 UEFA həftənin oyunçusu adına namizədləri açıqladı\n17-07-2020, 21:50 Leyla Əliyeva şəhidlərə şeir həsr etdi\n3-08-2020, 16:12 Avqustun 5-dən bu dəyişikliklər olacaq\n23-07-2020, 15:04 Azərbaycan kinosunun "Ulduz"u vəfat edib\n20-07-2020, 16:43 Mədəniyyət nazirinin səlahiyyəti ona həvalə edildi\n20-07-2020, 09:26 Görkəmli bəstəkar Cahangir Cahangirovun doğum günüdür\n22-07-2020, 10:27 Milli mətbuatın 145 illiyi münasibətilə poçt markası hazırlandı\n25-07-2020, 14:02 Ermənilər 4 azərbaycanlı tələbəni güllələdi\n23-07-2020, 10:23 Xuraman Qasımova: Xalq olaraq ordumuzun ətrafında birləşməliyik\n22-07-2020, 12:03 Onu iki dəfə öldürmək istədilər, qəbrinin yeri üç dəfə dəyişildi, oğlu repressiya qurbanı oldu\nOxunub:446 9-08-2020, 21:52 Bizimki kimi özgələrin kefinə əsir olan heç bir dil yoxdur - Çağdaş türkcəmizə görə borclu olduğumuz esse\nOxunub:1 530 22-07-2020, 22:56 Yemişsatan arvadın əhvalatı - Seymur Baycan yazır...\nOxunub:1 541 22-07-2020, 12:03 Onu iki dəfə öldürmək istədilər, qəbrinin yeri üç dəfə dəyişildi, oğlu repressiya qurbanı oldu - Həsən bəy Zərdabinin film kimi həyatı


Bakıda uşaq bağçasında yanğın: 6 nefer xilas edildi - Azadliq Xeber\nBakıda uşaq bağçasında yanğın: 6 nefer xilas edildi\nBakıda uşaq bağçasında yanğın: 6 nəfər xilas edildi\n22.02.2016 / 09:03 xeber –\nÖtən gecə Bakının Binəqədi rayonunda uşaq bağçasında yanğın olub. Lent.az-ın Fövqəladə Hallar Nazirliyinin saytına istinadən məlumatına görə, İcra Hakimiyyətinə məxsus ümumi sahəsi 500 kv.m olan 178 saylı uşaq bağçasının (məcburi köçkünlər məskunlaşıb) birinci korpusunun 1-ci mərtəbəsində giriş qapısı 3 kv.m sahədə, mərtəbələrarası pilləkən qəfəsinə yığılmış əşyalar 3 kv.m sahədə və 6 ədəd elektrik açarı yanıb.\nYanğın zamanı 6 nəfər yanğınsöndürənlər tərəfindən təxliyə olunub.\nBağçanın qalan hissəsi yanğından mühafizə olunub. Yanğın səhər saatlarında söndürülüb.


Evlilik Öncəsi Məsləhət | Oktyabr 2021\nMəsləhətlər Və FikirlərUşaq Qəyyumluğu Və DəstəyiBoşanma Və Barışıqla Kömək EdinEvliliyinizi Necə Xilas Etmək OlarCütlər Üçün Seks MəsləhətləriEvlilik TerapiyasıSağlam Evlilik HaqqındaEvlilikdə Sevgi QurmaqEvli Cütlüklərə Maliyyə MəsləhətləriEvlilikdə Bağışlanmağa Kömək Edin\nƏSas / Evlilik Öncəsi Məsləhət\nEvlənməyə hazır olmadığınız 10 işarə\nEvlənməyə hazır deyilsən? Evlənməyə hazır olmadığını necə bilirsən? Bu məqalə indiki tərəfdaşları ilə ailə qurmağı düşünən, lakin çox əmin olmayan cütlüklər üçündür. Bütün münasibətlərin evliliyə layiq olmadığını unutmayın.\nEvlənmədən əvvəl müzakirə ediləcək 8 vacib məqam\nEvlənmək üzrəsiniz? Evlənmədən əvvəl müzakirə ediləcək ən vacib səkkiz şeyi unutmamaq üçün bu məqaləni oxuyun.\nEvlənməzdən əvvəl Cütlərin bilməli olduqları 4 şey\nBəzi lazımlı evlilik əvvəli məsləhətlər axtarırsınız? Evlilikdə vacib olan bütün amilləri diqqətlə nəzərdən keçirmək üçün bu məqaləni oxuyun.\nXoşbəxt və məmnun bir ailə həyatı üçün evliliköncəsi 5 tövsiyə\nHəyatınızın bu yeni mərhələsinə başlamazdan əvvəl möhtəşəm bir evliliyin formalaşmasında sizə kömək edəcək praktik evlilik öncəsi tövsiyələri oxuyun.\nEvlənmək və bundan sonra xoşbəxt yaşamaq üçün 6 əsas addım\nBu məqalədə düşünülməli olan şeylər ətraflı şəkildə izah edilir və evlənmək üçün ən vacib altı addım izah edilir.\nNikahdan əvvəl məsləhətləşmənin 5 faydası\nNişanlandın? Xahiş edirəm siyahının üstünə 'evlilik öncəsi məsləhət alın' yazmağı unutmayın. Bu yazıda, məsləhətin evliliyinizi həqiqətən yaxşılaşdıracaq 5 faydasını öyrənəcəksiniz.\nEvlənmədən əvvəl tərəfdaşınıza veriləcək 7 vacib sual\nEvləndiyiniz zaman mütləq gələcəyin nə olacağını düşünməyə meylli deyilsiniz. Tezliklə evlənirsinizsə, sonsuza qədər xoşbəxt qalmaq üçün bu sualları verməyi unutmayın\nBəylər üçün Evlilik Öncəsi 7 Hazırlıq İpucu\nFərq edə biləcək bəzi evlilik əvvəli qulluq məsləhətləri alın.\nEvlilikdən əvvəl Məsləhət: Evlilikdən əvvəl Cütlərin Terapiyanın 10 Faydaları\nDüyün bağlamağa gəldikdə, həmişə inkişaf üçün yer var. Gələcək nikahınız yalnız evlənmədən əvvəl cütlük terapiyasından faydalana bilər. Evlilikdən əvvəl cütlərin müalicəsinin münasibətlərinizi möhkəmləndirə biləcəyi 10 yol\nGələcək cütlüklər üçün ən yaxşı Ailə qurmağa hazırlıq məsləhətləri\nHamımız bir toy planlaşdırmağın nə qədər gərgin olduğunu bilirik, amma evliliyə hazırlığın özü necədir? Düyünü bağlamadan əvvəl ən yaxşı nikaha hazırlıq məsləhətləri ilə nə dərəcədə tanışsınız?\nSağlam Gələcək Ailə qurmaq üçün ən yaxşı Evlilik Öncəsi Məsləhət sualları\nEvlilik öncəsi ən yaxşı məsləhət suallarını müzakirə etmək, evlənmədən əvvəl özünüzü hazır və etibarlı hiss etməyinizə kömək edəcəkdir. Cinsinizə, uşaqlarınıza, maliyyənizə, ailə borclarınıza, işinizə və hətta xəyanətinizə dair hər hansı bir problemi 'Mən edirəm' demədən əvvəl həyat yoldaşınıza verəcək 10 evlilik məsləhət sualı ilə həll edin.\nXoşbəxtlikdən sonra düşünməli olduğunuz ən yaxşı 9 Evlilik Öncəsi Məsləhət\nToyunuz yaxınlaşırsa, bir anlıq xoşbəxtlik hissi keçirməyi ən yaxşı şəkildə biləcəyinizi bilənlərdən aşağıdakı evlilik öncəsi tövsiyələri oxuyun.\nOnlayn Evlilik Öncəsi Məsləhət necə işləyir?\nBurada onlayn nikahöncəsi məsləhətləşmələrin necə işlədiyini bilmək üçün lazım olan hər şey var. Evlilikdən əvvəl onlayn məsləhətləşmələrin işləyə bilməsi üçün hər iki tərəf də kursda fəal iştirak etməli və daxil olan dərslərin hər birini həqiqətən işləməli olmalıdırlar. Oxuyun və daha çox məlumat əldə edin.\nEvlilikdən əvvəl əlaqəniz nə qədər vacibdir?\nHələ toy zəngləri çalınır? Evli həyatın həqiqətlərinə daha yaxşı hazırlaşmaq üçün evlilikdən əvvəlki münasibətlərinizə diqqət yetirmək üçün bu məqaləni oxuyun.\nEvlilikdən əvvəl məsləhət verməyin əhəmiyyəti\nBu məqalədə evlənmədən əvvəl verilən məsləhətlərin gələcəkdə xoşbəxt və doyurucu bir evlilik qurmağınıza necə kömək edə biləcəyi izah olunur. Evlilik öncəsi məsləhətləşmə, cütlərin evliliyə hazırlanmasına və bununla birlikdə ortaya çıxan çətinliklərə, faydalara və qaydalara kömək edən bir terapiya növüdür. Daha çox məlumat üçün oxuyun.\nEvlilikdən danışmağın vaxtı gəldi\nUzun müddət münasibətdə olursunuz, amma hələ evlilikdən necə danışacağınıza əmin deyilsiniz? Budur bir münasibətdə evlilik haqqında nə vaxt danışacağınız və evliliyi necə təsirli bir şəkildə müzakirə edəcəyiniz barədə həlledici bir tövsiyə.\nMünasibətlərinizi möhkəmləndirmək üçün evliliköncəsi məsləhətlərdən öyrənəcəyiniz 8 əsas dərs\nEvlilik öncəsi məsləhətləşmələrin işə yarayıb-yaramadığına əmin deyilsiniz? Evliliköncəsi məsləhətlərdən səkkiz əsas dərs almaq və münasibətlərinizin təməllərini möhkəmləndirmək üçün bu bloqu oxuyun.\nAiləm evləndiyim kişini bəyənmir: nə etməliyəm?\nEvliliköncəsi məsləhət: Valideynləriniz həyat yoldaşı seçdiyiniz insanı bəyənə bilər və ya bəyənməyəcəkdir. Bu məqalə, ortağınız evlənəcəyiniz kişini bəyənmirsə nə edəcəyinizi izah edir.\nO təklif etdi? Yalnız potensial deyil, xarakterli bir adamla evlənin\nKişinin xarakteri onun potensialından daha vacibdir. Yaxşı xarakterli bir insanla yaşamaq, davamlı və doyunca bir evliliyə səbəb olur.\nEvlilik Öncəsi Məsləhətdə “Trafik işıqları”\nTrafik İşıqları ərə getməzdən əvvəl məsləhətləşmələrdə, evlilikdə ən çox rast gəlinən iyirmi bir mövzu və ya məsələni əks etdiririk. Bu məqalə mövzuları ətraflı izah edir.\nkişilər üçün boşanmadan sonrakı həyat\nər uşaq istəmir\nuşaq üzərində qəyyumluq\nniyə insanlar sevdikləri insanları aldadırlar?


Məhkumun Son Yeməyi – Vaşinqtonun Nəbzi\nÖlüm cəzasının mövcud olduğu əksər ölkələrdə, o cümlədən Amerikada, edam olunmazdan əvvəl müttəhimə “son yemək” hüququ verilir. Bu ənənənin kökü qədim yunanlar, romalılar və çinlilərə gedib çıxır. Güman edilir ki, son yeməyin icrası müttəhimi edam olunmazdan əvvəl hökmü qəbul etməyə və sakitləşdirməyə yönəlmişdi. Belə ki, istədiyi təamı sifariş etməklə dolayısı yolla müttəhim öz qədərinə boyun əyir və rəsmiləri arxayın edir ki, cəza günü ictiamiyyət qarşısında hoqqa çıxarıb hökuməti rüsvay etməyəcək.\nAmerikada məhkumların edamdan qabaq ən çox sifariş verdikləri yemək çizburger və fransız kartofudur. Bifşteks, qaynar yağda qızardılmış toyuq və dondurma da tez-tez istənilən yeməklər sırasındadır. Məhkumun davranışına nəzarətini itirməməyi təmin etmək üçün həbsxana rəsmiləri son yeməkdə alkohollu içkiləri və hətta siqaret çəkməyi qadağan edirlər. Bu üzdən də çoxunun sifariş etdiyi içki ya Coca Cola ya da Dr. Pepper olur. Ölüm cəzası almış tanınmış cinayətkarlar sırasında bəzilərinin davranışı yaddaqalandır. Bir ailənin vəhşicəsinə öldürülməsində iştirak etmiş Carla Fay Tucker meyvə dolu boşqab sifariş etmiş, lakin heç nəyə toxunmamışdı. Serial manyak və yaxud “Qatil Kloun” kimi tanınan John Wayne Gracy şrimp, qızardılmış toyuq, fransız kartofu və yarım kiloqram çiyələk sifariş etmişdi. Oklahomada federal binanı partlatmaqla 168 adamın həyatına son qoymuş Timothy McVeigh iki qutu nanə şokoladlı dondurma yemişdi. Son yemək əvəzinə Tennessee ştatının məhkumu Philip Workman evsizlərə pizza paylanmasını rica etmişdi. Rəsmilər onun xahişini rədd etmiş, özəl qurum isə Workmanin arzusunu şərəfləndirmişdi.\nEkstravaqant yemək sifarişi ənənəsinə son qoymaq üçün son illərdə müxtəlif ştatlarda bəzi məhdudiyyətlər tətbiq olunub. Məsələn, ən çox məhkumun edam olunduğu Texasda sifariş olunan yemək həbsxananın mətbəxində hazırlanmalıdır. Floridada yemək həbsxananın yaxınlığındakı ərazidən alınmalı və 40 dolları aşmamalıdır. Virciniyada isə məhkum yalnız son 28 gün ərzində həbsxana menyusunda olan yeməklərdən sifariş verə bilər.


Ana səhifə » Xəbər lenti\t» “BUTA” körpələr evi uşaq sığınacağında tədbir keçirib\n“BUTA” körpələr evi uşaq sığınacağında tədbir keçirib\n1 iyun Uşaqların Beynəlxalq Müdafiəsi günü münasibətilə "BUTA" körpələr evi, uşaq bağçası Azərbaycan Uşaqlar Birliyinin nəzdindəki uşaq sığınacağında tədbir keçirib. SİA xəbər verir ki, artıq 10 ildir ki, "BUTA" körpələr evi, uşaq bağçası Azərbaycan Uşaqlar birliyinin nəzdində uşaq sığınacağında müxtəlif tədbirlər keçirir. 2012-ci ildən "BUTA" uşaq bağçası 3 azyaşlıya ödənişsiz məktəbə qədər hazırlıq üçün təhsil alma hüququ verib.\n"BUTA" uşaq bağçası həmçinin dünən keçirilən tədbirdə də 2 azyaşlı uşağa ödənişsiz təhsil almaq hüququ verib.\nQeyd edək ki, keçirilən tədbirdə əyləncəli proqram təşkil olunub, bundan başqa körpələr üçün bayram hədiyyələri verilib.\nTədbir əyləncəli oyunlar, uşaqlar üçün təşkil edilən kiçik yarışmalar və onların əyləncəsi üçün keçirilən proqramla başa çatıb.


“İran Azərbaycanın ərazi bütövlüyü və suverenliyini dəstəkləyir“\n“İran Azərbaycanın ərazi bütövlüyü və suverenliyini dəstəkləyir“ Siyasət\nXarici işlər naziri Elmar Məmmədyarov İranın rabitə və informasiya texnologiyaları naziri Mahmud Vaezinin rəhbərlik etdiyi nümayəndə heyətini qəbul edib.\nNazirlikdən verilən məlumata görə, görüşdə Azərbaycan və İran prezidentləri tərəfindən müəyyən olunan strateji xəttə uyğun olaraq, iki ölkə arasında əməkdaşlığın uğurla inkişaf etdiyi vurğulanıb.\nMahmud Vaezi Ermənistan və Azərbaycan silahlı qüvvələrinin təmas xətti boyunca baş vermiş son gərginlik zamanı mülki Azərbaycan əhalisi və hərbi qulluqçuların həyatını itirməsi ilə əlaqədar başsağlığı verib. O, İranın Azərbaycanın ərazi bütövlüyü və suverenliyini dəstəklədiyini bir daha vurğulayıb.\nQonaq hökumətlərarası birgə komissiya çərçivəsində həyata keçirilən birgə tədbirlər sayəsində iqtisadiyyat, nəqliyyat, neft-qaz, kənd təsərrüfatı, turizm, əczaçılıq, maşınqayırma, rabitə və informasiya texnologiyaları və digər sahələrdə ikitərəfli əməkdaşlığın inkişaf etdiyini söyləyib. Mahmud Vaezi ölkəsinin regional sülh və təhlükəsizliyin təmin edilməsində maraqlı olduğunu bildirərək, beynəlxalq əməkdaşlıq kontekstində terrorizm, radikalizm və regional təhdidlərə qarşı birgə mübarizə aparmaq üçün iki ölkənin təhlükəsizlik orqanları arasında əməkdaşlığın genişləndirilməsinin əhəmiyyətinə diqqət çəkib.\nElmar Məmmədyarov isə Azərbaycan prezidentinin İrana sonuncu səfərinin, səfər zamanı keçirilmiş görüşlərin və imzalanmış sənədlərin iki ölkə arasında əməkdaşlığın inkişafı baxımdan böyük əhəmiyyətə malik olduğunu deyib. O, Mahmud Vaezini Azərbaycan prezidenti tərəfindən "Dostluq" ordeni ilə təltif olunması münasibətilə təbrik edib.\nElmar Məmmədyarov aprelin 20-də Astara çayı üzərində təməli qoyulmuş dəmir yolu körpüsünün Şimal-Cənub nəqliyyat dəhlizinin inkişaf etdirilməsində mühüm əhəmiyyətə malik olduğunu qeyd edib. O, körpünün ölkələrin tranzit potensialının artmasına və böyük həcmdə yükdaşımaların həyata keçirilməsinə imkan yaradacağını xüsusi vurğulayıb.


Kometdə yerdənkənar həyatın izləri tapılıb\nBu yaxınlarda "Rosetta" missiyası çərçivəsində 67PÇuryumov-Gerasimenko kometinin səthinə enən Philae tədqiqat modulu onun atmosferində orada həyatın mövcudluğunu nəzəri cəhətdən sübut edə biləcək üzvi birləşmələr aşkar edib. "Rosetta" missiyası Avropa Kosmik Agentliyi (ESA) və NASA tərəfindən həyata keçirilən proqramın bir hissəsidir. Dövretmə vaxtı 6 il 7 ay olan 67P Çuryumov-Gerasimenko kometi 23 oktyabr 1969-cu ildə kəşf edilib. Sovet astronomu Klim Çuryumov təsadüfən elə həmin ilin sentyabrında Alma-Ata Rəsədxanasından olan öz həmkarı Svetlana Gerasimenko tərəfindən çəkilmiş 32P Komas Sola kometinin təsvirinin yer aldığı fotoplastinkada fotoşəklin küncündə yerləşən daha bir obyekt görüb. Çuryumov əvvəlcə onu Komas Solanın fraqmenti hesab edib, lakin sonrakı fotoşəkillərin tədqiqi göstərib ki, obyekt ayrıca trayektoriya ilə hərəkət edib və yəqin ki, müstəqil səma cismidir... Nəticədə yeni komet hər iki astronomun şərəfinə Çuryumov-Gerasimenko kometi adlandırılb. 67P kometinin trayektoriyasının hesablamaları göstərib ki, onun orbiti dəyişkəndir. 1959-cu ilə kimi kometin perigeli (planet və ya komet orbitinin Günəşə ən yaxın nöqtəsi) Günəşdən 2,7 astronomik vahidə yaxın məsafədə olub. Sonra Yupiter planetinin təsiri altında bu məsafə 1,29 astronomik vahidə qədər qısalıb və indi hələlik dəyişməz olaraq qalır.\n12 mart 2003-cü ildə ESA-nın növbəti kosmik missiyasını hazırlamaq məqsədilə "Hubble" teleskopu kometin üçölçülü modelini hazırlamağa və kometin nüvəsinin ölçülərini müəyyən etməyə imkan verən şəkillərini çəkib. 2004-cü il martın 2-də isə Fransa Qvianasında yerləşən Kuru kosmodromundan 67PÇuryumov-Gerasimenko kometinə "Rosetta" tədqiqat aparatı göndərilib. O, bu ilin avqustun 6-da 100 km məsafədə kometə yaxınlaşıb.\nNoyabrın 12-də sərbəst enmə nəticəsində Philae modulu aparatdan ayrılıb və kosmik tədqiqatlar tarixində ilk dəfə uğurla kometə düşüb. Tədqiqatlar zamanı Philae tərəfindən tapılan üzvi maddələrin tərkibində Yerdəki həyatın əsasını təşkil edən karbon atomları vardır. Analiz birləşmələrin metan və ya metanol kimi sadə, yaxud da zülallar üçün inşaat materialı rolunu oynayan amin turşuları kimi daha mürəkkəb birləşmələr olduğunu göstərməlidir. Həmçinin Philae-nin bortunda yerləşən burğu vasitəsilə kometin səthindən bərk maddə nümunələri çıxarmaq mümkün olub, lakin onlarda üzvi maddələrin olub-olmadığı hələ araşdırılmayıb. Güman edilir ki, kometdə erkən Günəş sisteminin, tərkibi 4,5 milyard il ərzində dəyişilməz qalan maddələri mövcuddur. Əvvəlki tədqiqatların gedişində məlum olub ki, üzvi maddələr tozlu atmosferdə yarana bilər. 67PÇuryumov-Gerasimenko kometi tədqiqatçılara həyatın Yerə digər kosmik cisimlər tərəfindən gətirildiyini və ya onun başqa cür yarandığını anlamaqda kömək edəcək. Philae-dən alınmış məlumatların "Rosetta"nın avqustda kometin orbitində olduğu vaxt topladığı informasiya ilə müqayisə edilməsi planlaşdırılır. O vaxt zondun ötürücülərindən biri kometin nüvəsini əhatə edən qaz-toz buludunu tədqiq edib. Bundan başqa, "Rosetta" kometin, tezliyi 40-50 meqahers təşkil edən və onları səs diapazonuna çevirən elektromaqnit sahəsi rəqslərini yazıb. Əvvəllər 67P kometində, yəqin ki, kosmik cismin səthindəki qatın altından çıxan su, karbon oksidi və karbon dioksidi aşkar edilib. "Rosetta" həmçinin kometdə ammonyak, metan və metanol izləri də qeydə alıb. Oktyabrda missiya iştirakçıları kometdə formaldehid, kükürd dioksidi və hidrogen sulfidi aşkar etdikləri barədə məlumat veriblər. Əgər amin turşularının izlərini tapmaq mümkün olarsa, bu, sübut edəcək ki, Yerdə həyat kometlər tərəfindən gətirilmiş üzvi molekullardan yaranıb. Qeyd edək ki, noyabrın 14-də Philae-nin enerji ehtiyatları tükənib. Amma missiya rəhbərləri bir sıra manevrlər vasitəsilə onun batareyalarından birini Günəşə yaxın tərəfə yönəldə biliblər və bu da gələn il- komet Günəşə yaxınlaşan vaxt aparatın yenidən işlək vəziyyətə gələcəyinə ümid verir.\n"Biz əminik ki, yaxın aylarda Philae-nin işini bərpa etmək üçün kifayət qədər işıq və enerji alacağıq"- Almaniya Aerokosmik Mərkəzdən olan mütəxəssislər bildiriblər.